open-index/open-wikipedia-markdown huggingface dataset:
মধুপুৰ ৰাষ্ট্ৰীয় উদ্যান

**মধুপুৰ ৰাষ্ট্ৰীয় উদ্যান** () হৈছে বাংলাদেশৰ এখন প্ৰধান ৰাষ্ট্ৰীয় উদ্যান। ই দেশখনৰ প্ৰাচীন ৰাষ্ট্ৰীয় উদ্যানসমূহৰ ভিতৰত অন্যতম। 

## বিৱৰণ
মধুপুৰ ৰাষ্ট্ৰীয় উদ্যান প্ৰায় ৮,৪৩৬ হেক্টৰ (২০,৮৫০ একৰ) এলেকাজুৰি বিস্তৃত। ১৯৬২ চনত পাকিস্তান চৰকাৰে এই বনাঞ্চলখন ৰাষ্ট্ৰীয় উদ্যান হিচাপে প্ৰতিষ্ঠা কৰিছিল যদিও, ১৯৪৭ চনৰ বাংলাদেশ বন্যপ্ৰাণী (সংৰক্ষণ) সংশোধনী আইন অনুসৰি, ১৯৮২ চনতহে ইয়াক আনুষ্ঠানিকভাৱে ৰাষ্ট্ৰীয় উদ্যান হিচাপে ঘোষণা কৰা হয়। উদ্যানখন বাংলাদেশৰ উত্তৰ অঞ্চলৰ টাঙ্গাইল জিলাৰ মধুপুৰ উপজিলাত অৱস্থিত। ৰাজধানী চহৰ ঢাকাৰ পৰা ই প্ৰায় ১২৫ কিলোমিটাৰ (৭৮ মাইল) দূৰৈত অৱস্থিত। স্থানীয় ভূ-প্ৰকৃতি মূলতঃ সমতল-শিখৰযুক্ত শৈলশিৰাৰে গঠিত।

## জলবায়ু
সাধাৰণতে উদ্যানখনৰ জলবায়ু মধ্যমীয়া। মে’ মাহত ৩৭ ডিগ্ৰী চেলছিয়াছলৈ উষ্ণতা বৃদ্ধি পায় আৰু জানুৱাৰী মাহত ন্যূনতম ১০ ডিগ্ৰী চেলছিয়াছলৈ নামি যায়। উদ্যানখনে প্ৰতি বছৰে জুন মাহৰ পৰা ছেপ্টেম্বৰ মাহলৈকে গ্ৰীষ্মমণ্ডলীয় মৌচুমী উপভোগ কৰে। ইয়াৰ মাটি ঠাইভেদে পলসুৱা, বোকা আৰু বালিচহীয়া হয়। সমুদ্ৰপৃষ্ঠৰ পৰা উচ্চতা প্ৰায় ১৫ মিটাৰ (৪৯ ফুট)।

## জৈৱ বৈচিত্ৰ্য

### উদ্ভিদকুল
সমতল ভূখণ্ড হোৱাৰ বাবে হাবিখনৰ মাজেৰে খোজকাঢ়ি যোৱাটো সহজ। প্ৰায় ৪০% বনাঞ্চল শাল (*Shorea robusta*) গছৰ দ্বাৰা আচ্ছাদিত। মধুপুৰৰ বনাঞ্চলক সমগ্ৰ বাংলাদেশৰ ভিতৰতে অন্যতম শ্ৰেষ্ঠ শাল অৰণ্য বুলি গণ্য কৰা হয়। শাল গছৰ লগতে আন কিছুমান গছো হয়, যেনে- *ডিলেনিয়া পেণ্টাগাইনা* (*Dillenia pentagyna*), *লেগাৰষ্ট্ৰ'মিয়া পাৰ্ভিফ্ল'ৰা* (*Lagerstroemia parviflora*), *এডিনা কৰ্ডিফ'লিয়া* (*Adina cordifolia*), *মিলিউছা ভেলুটিনা* (*Miliusa velutina*), *লেনিয়া গ্ৰেণ্ডিছ* (*Lannea grandis*), *এলবিজিয়া* এছপিপি. (*Albizia* spp.), বগা কাঞ্চন (*Bauhinia variegata*), অমৰা (*Spondias mangifera*), পলাশ (*Butea frondosa*) আৰু হিজল (*Barringtonia acutangula*)। তলৰ গছবোৰ জোপোহা জাতীয়, য’ত *ইউপাটৰিয়ান অড’ৰেটাম* (*Eupatoriun odoratum*), *পেনিচেটাম চেট’ছাম* (*Pennisetum setosum*), *এছপাৰাগাছ ৰেচেম’ছাছ* (*Asparagus racemosus*) আৰু সৰ্পগন্ধা (*Rauvolfia serpentina*) আদি অন্তৰ্ভুক্ত। উদ্যান অঞ্চলত চেগুন (*Tectona grandis*), *কেছিয়া ছিয়ামিয়া* (*Cassia siamea*), নুনী (*Morus* spp.), অৰ্জুন গছ (*Terminalia arjuna*) আৰু জামু (*Syzygium cumini*)ৰ বাগিচা কৰা হৈছিল। উদ্যানখনত ১৭৬টা উদ্ভিদ প্ৰজাতি চিনাক্ত কৰা হৈছে, য’ত আছে ৭৩টা বৃক্ষ প্ৰজাতি, ২২টা গুল্ম প্ৰজাতি, ২৭টা আৰোহী-লতা, ৪৫টা ঔষধি উদ্ভিদ, ৮টা তৃণ আৰু ১টা তাল প্ৰজাতি।

### প্ৰাণীকুল
বহু আগৰে পৰা মধুপুৰ বনাঞ্চল বন্যপ্ৰাণীৰ ক্ষেত্ৰত চহকী আছিল আৰু বাঘৰ বাবে বিখ্যাত আছিল। বাঘ, এতিয়া অঞ্চলটোৰ এক বিলুপ্ত প্ৰাণী। বৰ্তমান এই উদ্যানখনত সৰ্বমুঠ ১৯০টা প্ৰাণীৰ প্ৰজাতি আছে, য'ত ২১টা স্তন্যপায়ী প্ৰাণী, ১৪০টা চৰাই, আৰু ২৯টা সাপ অন্তৰ্ভুক্ত।

## মানৱ বসতি
ৰাষ্ট্ৰীয় উদ্যান এলেকাৰ ভিতৰত আৰু আশে-পাশে এক বিশাল মানৱ বসতি আছে। ১৯৬৮ চনত, গাৰো জনজাতিৰ প্ৰায় ৪৫০০ লোকক উদ্যানখনৰ ভিতৰত বসতি স্থাপনৰ বাবে অনুমতি দিয়া হৈছিল। ১৯৮৯ চনত, অঞ্চলটোৰ মানৱ জনসংখ্যা আছিল প্ৰায় ১৪,০০০। মূলতঃ ভৈয়ামত ধানৰ খেতি কৰা হয় আৰু ওখ মাটিত ব্যৱসায়িক শস্য হিচাপে আনাৰস আৰু কচুৰ খেতি কৰা হয়। 

## লগতে চাওক

* বাংলাদেশৰ সংৰক্ষিত অঞ্চলসমূহৰ তালিকা

## তথ্য সংগ্ৰহ

শ্ৰেণী:বাংলাদেশৰ ৰাষ্ট্ৰীয় উদ্যান
শ্ৰেণী:বাংলাদেশৰ অৰণ্য
ৰেজাং নৃত্য

**ৰেজাং নৃত্য** ইণ্ডোনেছিয়াৰ বালিৰ এক পৱিত্ৰ বালিন নৃত্য, যি ত্যাগৰ নৃত্য হিচাপে পৰিচিত, য'ত ছোৱালীবোৰে নিজকে দেৱতাৰ ওচৰত উছৰ্গা কৰে। সাধাৰণতে ইণ্ডোনেছিয়াৰ বালিৰ ক্লাংকুং ৰিজেন্সি আৰু কাৰাংগাচেম ৰিজেন্সিৰ হিন্দু মন্দিৰত অনুষ্ঠিত হয়। “ৰেজাং” মানে “প্ৰসাদ”, এই নৃত্য পৃথিৱীলৈ নামি অহা দেৱতাক সম্ভাষণ জনাবলৈ কৰা হয়। এই নৃত্য পৱিত্ৰ প্ৰসাদ অনুষ্ঠানৰ অংশ, যিবোৰ বালিৰ আনুষ্ঠানিক কেলেণ্ডাৰত প্ৰায় একে সময়তে ঘটে। 

মূল অনুষ্ঠানটো তিনিদিনীয়া অনুষ্ঠান হিচাপে বালে আগুঙৰ গাঁও প্ৰেক্ষাগৃহত আয়োজন কৰা হয়। নৃত্যশিল্পীসকলৰ কোনো পূৰ্ব প্ৰশিক্ষণৰ প্ৰয়োজন নাছিল, তেওঁলোকে বিশ্বাস কৰিছিল যে ঙিয়াহৰ আত্মাই তেওঁলোকক নৃত্যৰ গতিবিধিসমূহ সুসমভাৱে পৰিৱেশন কৰিবলৈ পথ প্ৰদৰ্শন কৰিব। দুই বা তিনি বছৰীয়া ছোৱালীকো শোভাযাত্ৰাত অন্তৰ্ভুক্ত কৰিব পাৰি। এই নৃত্যক ঙেৰেমাছ, চিমি বা সূত্ৰী বুলিও কোৱা হয়।
## তথ্য সূত্ৰ

শ্ৰেণী:নৃত্য
শ্ৰেণী:ইণ্ডোনেছিয়াৰ সংস্কৃতি
নিঝুম দ্বীপ ৰাষ্ট্ৰীয় উদ্যান

**নিঝুম দ্বীপ ৰাষ্ট্ৰীয় উদ্যান** () হৈছে বাংলাদেশৰ এখন প্ৰধান ৰাষ্ট্ৰীয় উদ্যান আৰু প্ৰকৃতি সংৰক্ষিত বনাঞ্চল। উদ্যানখন বাংলাদেশৰ দক্ষিণ অঞ্চলৰ নোৱাখালী জিলাৰ হাতিয়া উপজিলাত অৱস্থিত। মেঘনা নদীৰ পাৰত অৱস্থিত এই উদ্যানখন সুন্দৰবন বদ্বীপৰ এটা অংশ। 

নিঝুম দ্বীপ ৰাষ্ট্ৰীয় উদ্যানখনে প্ৰায় ১৬,৩৫২ হেক্টৰ (১৬৩.৫২ কিলোমিটাৰ বৰ্গফুট) মেনগ্ৰোভ বনাঞ্চলৰ বায়’ম সামৰি লৈছে। ১৯৭৪ চনৰ বন্যপ্ৰাণী আইন অনুসৰি, ২০০১ চনৰ ৮ এপ্ৰিলত বাংলাদেশ চৰকাৰে এই অঞ্চলটো ৰাষ্ট্ৰীয় উদ্যান হিচাপে ঘোষণা কৰে।

ইয়াৰ ওচৰৰ জলাশয়ক ২০১৯ চনত **নিঝুম দ্বীপ সামুদ্ৰিক সংৰক্ষিত এলেকা** হিচাপে ঘোষণা কৰা হৈছিল।

## অৱস্থান
উদ্যানখন হাতিয়াৰ পৰা প্ৰায় ২ কিলোমিটাৰ (১.২ মাইল) দূৰৈত দক্ষিণ-পশ্চিম দিশত অৱস্থিত। নিঝুম দ্বীপত চাৰিৰ পৰা পাঁচটা সৰু দ্বীপ আছে, সেইবোৰ হ'ল- চৰ ওচমান, চৰ কমলা, চৰ মুৰি আৰু বেলাৰ চৰ দ্বীপ। এই অঞ্চলটো মূলতঃ আন্তঃজোৱাৰ-ভাটাৰ বোকা আৰু বালিৰ সমতল অঞ্চলেৰে গঠিত। ইয়াৰ ২০ কিলোমিটাৰ (১২ মাইল) বালিচহীয়া বিল আৰু ঘাঁহনি আছে। উদ্যানখনৰ জলবায়ু সাধাৰণতে আৰ্দ্ৰ আৰু উষ্ণ। 

## উদ্ভিদ আৰু প্ৰাণী
### উদ্ভিদকুল
বোকাময় মাটি আৰু *ছ’নেৰেটিয়া এপেটালা* (কেওৰা) আৰু *এভিচেনিয়া আলবা* (বেইন) গছৰ নিউমেট’ফ’ৰসমূহৰ বাবে সাধাৰণতে অৰণ্যত খোজ কঢ়াটো সহজ নহয়। ৫৬টা পৰিয়ালৰ অন্তৰ্গত প্ৰায় ১৫২টা উদ্ভিদ প্ৰজাতিৰ তথ্য ইতিমধ্যে পোৱা গৈছে। বিৰল বুলি লিপিবদ্ধ কৰা উদ্যানখনৰ সাতটা উদ্ভিদ প্ৰজাতি হ’ল *ব্ৰুগুইয়েৰা জিমন’ৰাইজা* (কাঁকড়া), *ডেৰিছ ট্ৰাইফ’লিয়াটা*, *ডিঅ’ছপাইৰ’ছ ব্লাংক’ই*, *টামাৰিস্ক গ্যালিকা*, *হেলিঅ’ট্ৰপিয়াম কাৰাছাভিকাম*, *টাইফা এলিফেণ্টেনিয়া*, *ছাৰ্ক’ল’বাছ কেৰিনেটাছ*।

### প্ৰাণীকুল
উদ্যানখনত পোৱা জীৱ-জন্তুৰ অধিকাংশই চিত্ৰা হৰিণ, যিবোৰ ইয়াত প্ৰচুৰ পৰিমাণে দেখা যায়। ইয়াত দেখা পোৱা আন জীৱ-জন্তুসমূহ হ’ল উদ, শিয়াল, ম'হ, গুঁই, মেচেকা, কাছ আৰু ডলফিন। এই উদ্যানখন উল্লেখযোগ্য কাৰণ ইয়াত বিশ্বৰ সৰ্বাধিক দেশীয় গঙাচিলনী এই উদ্যানখনতেই পোৱা যায়। ৰাষ্ট্ৰীয় উদ্যানখনত ১০০ৰো অধিক প্ৰজাতিৰ পৰিভ্ৰমী আৰু থলুৱা চৰাইৰ তথ্য পোৱা গৈছে। পৰিভ্ৰমী চৰাইৰ বাবে জলভাগসমূহ হৈছে ব্যস্ততম বিমানবন্দৰবোৰৰ দৰে। ইয়াত স্পুন-বিল্ড ছেণ্ডপাইপাৰ, এছিয়ান ডউইচাৰ, নৰ্ডমেন'চ্ গ্ৰীণশ্বেংক, স্পটেড ৰেডশ্বেংক, গলিয়াথ হেৰন আৰু ইণ্ডিয়ান স্কিমাৰৰ দৰে চৰাই দেখা পোৱা যায়। দ্বীপসমূহৰ চাৰিওফালে থকা উপনৈসমূহত শিহু, ভাৰত-প্ৰশান্ত মহাসাগৰীয় হাম্পবেক ডলফিন, ভাৰত-প্ৰশান্ত মহাসাগৰীয় পাখিহীন পৰ্পইজ, ইৰাৱতী ডলফিনৰ বাসস্থান। মাজে মাজে তিমি মাছো দেখা পোৱা যায়। চ্যানেলবোৰত মাইক্ৰ’ বেন্থছ আৰু অন্যান্য অমেৰুদণ্ডী প্ৰাণী প্ৰচুৰ পৰিমাণে পোৱা যায়।

## মানৱ বসতি
ৰাষ্ট্ৰীয় উদ্যান এলেকাৰ ভিতৰত মানুহৰ বাসস্থান অতি কম। মাছ মৰা আৰু খেতি-বাতিক প্ৰধান জীৱিকা হিচাপে লৈ ৮ হাজাৰ লোকে অঞ্চলটোত জীৱন-যাপন কৰি আছে। 

সংৰক্ষিত বনাঞ্চলৰ ভিতৰত পঞ্জীয়নভুক্ত বনবাসীসকলৰ কিছুমান অধিকাৰ আছে। ইয়াৰ ভিতৰত আছে ইন্ধন আৰু নিৰ্মাণ সামগ্ৰীৰ বাবে খৰি তথা কাঠ সংগ্ৰহ, চিকাৰ, পানৰ খেতি, পশুধন চাৰণ, অন্যান্য বনজ সামগ্ৰী সংগ্ৰহ, আবণ্টিত মাটিত সীমিত কৃষি আদি। 

## চিত্ৰ বীথিকা


A reputation as a hard worker is a good reputation to have.png
Alone man walking.jpg
Nijhum Dwip Beach-1.jpg
নিঝুম দ্বীপ জাতীয় উদ্যান.jpg
Nijum dwip.jpg
Alone boat of beauty.jpg



## লগতে চাওক

* বাংলাদেশৰ সংৰক্ষিত অঞ্চলসমূহৰ তালিকা
* মধুপুৰ গড়
* সুন্দৰবন
* নিঝুম দ্বীপ

## তথ্য সংগ্ৰহ

শ্ৰেণী:বাংলাদেশৰ ৰাষ্ট্ৰীয় উদ্যান
শ্ৰেণী:বাংলাদেশৰ অৰণ্য
সুন্দৰবন পশ্চিম বন্যপ্ৰাণী অভয়াৰণ্য

**সুন্দৰবন পশ্চিম বন্যপ্ৰাণী অভয়াৰণ্য** () হৈছে বাংলাদেশৰ এখন অভয়াৰণ্য আৰু ইউনেস্কো বিশ্ব ঐতিহ্য ক্ষেত্ৰ। এই সংৰক্ষিত বনাঞ্চলখন ৭১৫ বৰ্গ কিলোমিটাৰ এলেকাজুৰি বিস্তৃত। ই বিশ্বৰ অন্যতম বৃহৎ মেনগ্ৰোভ বনাঞ্চল বৃহত্তৰ সুন্দৰবন অঞ্চলৰ এক অংশ। অভয়াৰণ্যখন বংগোপসাগৰৰ গংগা, ব্ৰহ্মপুত্ৰ আৰু মেঘনা নদীৰ একত্ৰিত ব-দ্বীপত অৱস্থিত। সমগ্ৰ সুন্দৰবনৰ মুঠ মাটিকালি প্ৰায় ১০ লাখ হেক্টৰ, ইয়াৰে ৬০% বাংলাদেশত পোৱা যায়, বাকী ৪০% ভাৰতত পোৱা যায়। এই অঞ্চলটো ৰায়মংগল নদীৰ দ্বাৰা বিভক্ত। বাংলাদেশৰ সুন্দৰবন অঞ্চলৰ ভিতৰত তিনিটা বন্যপ্ৰাণী অভয়াৰণ্য আছে: সুন্দৰবন পূব, সুন্দৰবন দক্ষিণ, আৰু সুন্দৰবন পশ্চিম।

## পৰিৱেশ
এই অঞ্চলটোক জোৱাৰ-ভাটাৰ জলপথ, বোকাময় সমতল আৰু লোণ-সহিষ্ণু মেনগ্ৰোভ অৰণ্যৰ সৰু সৰু দ্বীপসমূহৰ এক জটিল নেটৱৰ্কে বিভক্ত কৰিছে। জোৱাৰ-ভাটাৰ সময়ত এই অঞ্চলটো লুণীয়া পানীৰে উপচি পৰে যি অন্তৰ্দেশীয় নদীৰ মিঠা পানীৰ সৈতে মিহলি হয়। 

## উদ্ভিদকুল
এই অঞ্চলত কেইবাটাও মেনগ্ৰোভ পোৱা যায়। যাৰ ভিতৰত আছে, গেৱা (*Excoecaria agallocha*)ৰ বিৰল বৃক্ষ আৰু গʼৰান (*Ceriops tagal*)ৰ সঘন বৃক্ষ তথা শুষ্ক ভূমি, নদীৰ তট আৰু বান্ধত হোৱা হান্তাল তাল (*Phoenix paludosa*) বৃক্ষৰ বিচ্ছিন্ন গোটসমূহ। 

## প্ৰাণীকুল
অভয়াৰণ্যখনৰ প্ৰাণীসমূহ অতি বৈচিত্ৰ্যময় আৰু ইয়াত প্ৰায় ৪০বিধ প্ৰজাতিৰ স্তন্যপায়ী, ২৬০বিধ প্ৰজাতিৰ চৰাই আৰু ৩৫বিধ প্ৰজাতিৰ সৰীসৃপ আছে। ইয়াৰে আটাইতকৈ ডাঙৰ বাঘটো হ’ল ঢেঁকীয়াপতীয়া বাঘ যাৰ প্ৰায় ১২০টা বাংলাদেশৰ সুন্দৰবনত অৱশিষ্ট আছে। আন বৃহৎ স্তন্যপায়ী প্ৰাণীবোৰ হ’ল বনৰীয়া গাহৰি, চিত্ৰা হৰিণ, মেচেকা, উথ আৰু মলুৱা বান্দৰ। উপকূলীয় অঞ্চলত পাঁচটা প্ৰজাতিৰ সামুদ্ৰিক কাছ সঘনাই আহে আৰু তিনিটা বিপন্ন সৰীসৃপ উপস্থিত থাকে - নিমখীয়া পানীৰ কুমিৰ, দেশীয় অজগৰ আৰু ৰাজফেঁ‌টী।

## তথ্য সংগ্ৰহ

শ্ৰেণী:বাংলাদেশৰ বন্যপ্ৰাণী অভয়াৰণ্য
শ্ৰেণী:বাংলাদেশৰ অৰণ্য
সুন্দৰবন দক্ষিণ বন্যপ্ৰাণী অভয়াৰণ্য

**সুন্দৰবন দক্ষিণ বন্যপ্ৰাণী অভয়াৰণ্য** () হৈছে বাংলাদেশৰ এখন সংৰক্ষিত বনাঞ্চল, যি ৩৬,৯৭০ হেক্টৰ মেনগ্ৰোভ বনাঞ্চলজুৰি বিস্তৃত। এই অভয়াৰণ্যখন ভাৰতৰ পশ্চিমবংগৰ সুন্দৰবন ৰাষ্ট্ৰীয় উদ্যানৰ কাষতে অৱস্থিত। এই অভয়াৰণ্যখন সুন্দৰবনৰ তিনিটা বন্যপ্ৰাণী অভয়াৰণ্যৰ ভিতৰত অন্যতম, অন্য দুটা হৈছে সুন্দৰবন পূব বন্যপ্ৰাণী অভয়াৰণ্য আৰু সুন্দৰবন পশ্চিম বন্যপ্ৰাণী অভয়াৰণ্য।

## উদ্ভিদকুল
অভয়াৰণ্যখনত পোৱা প্ৰধান কাঠৰ প্ৰজাতিটো হʼল চেলেং গছ (*Euphorbiaceae*)। প্ৰচুৰ পৰিমাণে পোৱা আন গছবিধ হ’ল সুন্দৰী গছ (*Heritiera fomes*)। যিবোৰ অঞ্চলত সুন্দৰী গছ ফলপ্ৰসূভাৱে পুনৰুজ্জীৱিত হʼব নোৱাৰে, সেইবোৰ অঞ্চলত ইয়াক বৃদ্ধি সক্ষম কৰিবলৈ কৃত্ৰিমভাৱে ঘন আণ্ডাৰষ্টৰী সৃষ্টি কৰা হয়। 

## প্ৰাণীকুল
অভয়াৰণ্যখনত পোৱা বন্যপ্ৰাণীসমূহৰ ভিতৰত ঢেঁকীয়াপতীয়া বাঘ, মেচেকা, লতামাকৰী বাঘ, হেপা, চিত্ৰা হৰিণ, বনৰীয়া গাহৰি, মলুৱা বান্দৰ, উদ, শিয়াল, শিহু, ইৰাৱতী ডলফিন, নিমখীয়া পানীৰ কুমিৰ, উত্তৰৰ নদীৰ টেৰাপিন, দেশীয় অজগৰ, ৰাজফেঁ‌টী, পাতি শগুণ, বৰটোকোলা, বন ঢেকৰ আদি উল্লেখযোগ্য। 

## পৰিৱেশ
লৱণতাৰ মাত্ৰা ঋতুভেদে ব্যাপকভাৱে পৰিৱৰ্তিত হয়। ই সম্ভৱতঃ মধ্যমীয়া লৱণতাৰ তুলনামূলকভাৱে দীৰ্ঘ সময়কালৰ এটি অঞ্চলক প্ৰতিনিধিত্ব কৰে। 

## চিত্ৰ বীথিকা

চিত্ৰ:Karamjhal,_Sundarban,_Khulna_01.jpg|thumb|প্ৰবেশমুখ, কৰমজল, সুন্দৰবন দক্ষিণ বন্যপ্ৰাণী অভয়াৰণ্য
চিত্ৰ:Karamjhal,_Sundarban,_Khulna_02.jpg|thumb|কৰমজল, সুন্দৰবন দক্ষিণ বন্যপ্ৰাণী অভয়াৰণ্য
চিত্ৰ:Karamjhal,_Sundarban,_Khulna_03.jpg|thumb|কৰমজল, সুন্দৰবন দক্ষিণ বন্যপ্ৰাণী অভয়াৰণ্য
চিত্ৰ:Karamjhal,_Sundarban,_Khulna_04.jpg|thumb|কৰমজল, সুন্দৰবন দক্ষিণ বন্যপ্ৰাণী অভয়াৰণ্য
চিত্ৰ:Karamjhal,_Sundarban,_Khulna_05.jpg|thumb|কৰমজল, সুন্দৰবন দক্ষিণ বন্যপ্ৰাণী অভয়াৰণ্য
চিত্ৰ:Karamjhal,_Sundarban,_Khulna_06.jpg|thumb|কৰমজল, সুন্দৰবন দক্ষিণ বন্যপ্ৰাণী অভয়াৰণ্য


## তথ্য সংগ্ৰহ

শ্ৰেণী:বাংলাদেশৰ বন্যপ্ৰাণী অভয়াৰণ্য
শ্ৰেণী:বাংলাদেশৰ অৰণ্য
বালি আৰ্টছ ফেষ্টিভেল

**বালি আৰ্টছ ফেষ্টিভেল**  (ইণ্ডোনেছিয়ান: পেষ্টা কেচেনিয়ান বালি; বালিনী: ᬧᬾᬲ᭄ᬢᬓᬾᬲᬾᬦᬶᬬᬦ᭄ᬩᬮᬶ) বা পিকেবি(PKB) হৈছে ইণ্ডোনেছিয়াৰ বালিত প্ৰতি বছৰে আয়োজিত হৈ অহা বাৰ্ষিক কলা উৎসৱ, যি উৎসৱে বালিন শিল্প আৰু সংস্কৃতিক উদযাপন, সংৰক্ষণ আৰু বিকাশত অৰিহনা যোগাই আহিছে। ১৯৭৯ চনত প্ৰথমবাৰৰ বাবে অনুষ্ঠিত হোৱা ই ইণ্ডোনেছিয়াৰ আটাইতকৈ দীৰ্ঘদিনীয়া কলা উৎসৱত পৰিণত হৈছে।এই উৎসৱ সাধাৰণতে ইণ্ডোনেছিয়াৰ বালি দ্বীপৰ ডেনপাছৰৰ বজৰা সন্ধি স্মৃতিসৌধৰ চৌহদত বৰ্ণিল উদ্বোধনী পেৰেডেৰে আৰম্ভ হয়। এমাহজোৰা এই অনুষ্ঠানটো ইয়াৰ মূল স্থান ডেনপাছৰৰ তমন ৱেৰ্ধি বুদয়া কলা কেন্দ্ৰত চলি থাকে। এই মহোৎসৱত পৰম্পৰাগত বালিন শিল্পীসকলে দৈনিক অনুষ্ঠান পৰিৱেশন কৰাৰ উপৰিও, ইণ্ডোনেছিয়াৰ অন্যান্য অংশ আৰু অন্যান্য দেশৰ কলা-কুশলীসকলেও দৈনিক পৰিবেশন কৰে। এই উৎসৱত বিভিন্ন সংস্কৃতিক প্ৰতিযোগিতা, আলোচনা চক্ৰ আৰু শিল্প, হস্তশিল্প আৰু প্ৰামাণিক বালিন খাদ্যৰ প্ৰদৰ্শনীও অনুষ্ঠিত হয়।

## ইতিহাস
১৯৭৯ চনত ইডা বাগছ মন্ত্ৰৰ গৱৰ্ণৰ পদত থকাৰ সময়ত বালিৰ পৰম্পৰাগত সংস্কৃতিৰ প্ৰচাৰ আৰু ইয়াক প্ৰচলিত কৰি ৰখাৰ মহান উদ্দেশ্য আগত ৰাখি এই উৎসৱ অনুস্থিত কৰা হৈছিল।

বালি কলা মহোৎসৱৰ মূল আয়োজক নিয়ন্ত্ৰণ হৈছে "বালি কলা মহোৎসৱ সম্পৰ্কীয় ১৯৮৬ চনৰ সপ্তম বালি প্ৰদেশৰ আঞ্চলিক নিয়ন্ত্ৰণ" সংস্থাৰ দ্বাৰা ।

প্ৰথম বালি কলা মহোৎসৱ ১৯৭৯ চনৰ ২০ জুনৰ পৰা ১৯৭৯ চনৰ ২৩ আগষ্টলৈকে প্ৰায় ২ মাহ ধৰি চলিছিল।

বালি কলা উৎসৱৰ উদ্দেশ্য হৈছে বালি সম্প্ৰদায়ৰ কলাত্মক অৱদানসমূহ অন্বেষণ, আৱিষ্কাৰ আৰু প্ৰদৰ্শন কৰিবলৈ মানুহক প্ৰেৰণা যোগোৱা। পিকেবিয়ে প্ৰতি বছৰে বিভিন্ন ধৰণৰ অনন্য আৰু ভিন্ন বিষয়বস্তু আগবঢ়ায়। ২৫তম সংখ্যক বালি আৰ্টছ পাৰ্টিৰ লগত সংগতি ৰাখি বালি আৰ্ট পেষ্টছ আৰু বালিৰ ৰূপালী কলা উৎসৱৰ জুবিলিয়ামতো বালিৰ শিল্প প্ৰদৰ্শন কৰা হয়।

বালি আৰ্টছ পাৰ্টিৰ ইতিহাসত ইয়াক সাধাৰণতে ৰাজ্যৰ উচ্চ পদস্থ বিষয়াসকলে উদ্বোধন কৰিছিল। ১৯৭৯ চনত প্ৰথমবাৰৰ বাবে ‘পেষ্টা কেচেনিয়ান বালি’ (পিকেবি)  মুকলি কৰে প্ৰয়াত ইডা বাগুছ মন্ত্ৰই, যি সেই সময়ত বালিৰ প্ৰথম স্তৰৰ মুৰব্বীৰ ৰাজ্যপালৰ লগতে পেষ্টা কেচেনিয়ান বালিৰ প্ৰৱৰ্তক আছিল। ‘পেষ্টা কেচেনিয়ান বালি’ৰ মুকলিৰ বাকী কাম মন্ত্ৰী, উপ-ৰাষ্ট্ৰপতি, ৰাষ্ট্ৰপতি আৰু প্ৰথম মহিলাই কৰিছিল।

## তথ্য সূত্ৰ
আজমেৰী হক বাঁধন

**আজমেৰী হক বাঁধন** (জন্ম: ২৮ অক্টোবৰ ১৯৮৩) এগৰাকী বাংলাদেশী অভিনেত্ৰী। তেওঁ বাংলাদেশৰ চলচ্চিত্ৰত অভিনয় কৰাৰ উপৰিও ভাৰতীয় চলচ্চিত্ৰতো অভিনয় কৰে। ২০০৬ চনত লাক্স চেনেল আই ছুপাৰষ্টাৰত ২য় ৰানাৰ্ছ আপ হোৱাৰ পিছত তেওঁ এগৰাকী মডেলৰূপে সকলোৰে নজৰলৈ আহে। পিছলৈ ২০১০ চনত, তেওঁ অভিনেতা ইলিয়াছ কাঞ্চন আৰু অভিনেত্ৰী চম্পাৰ সৈতে *নিঝুম অৰণ্যে* নামৰ ছবি এখনত অভিনয়েৰে চলচ্চিত্ৰত অভিষেক ঘটায়। তেওঁ টেলিভিছন ধাৰাবাহিকতো অভিনয় কৰে। 

৭৪ সংখ্যক কান চলচ্চিত্ৰ মহোৎসৱৰ "আন চাৰ্টেইন ৰিগাৰ্ড" শিতানত আনুষ্ঠানিকভাৱে নিৰ্বাচিত প্ৰথমখন বাংলাদেশী ছবি *ৰেহানা মৰিয়ম নূৰ* (২০২১)ত অভিনয়েৰে বাঁধনে সফলতা লাভ কৰে। এই ছবিখনৰ বাবে তেওঁ শ্ৰেষ্ঠ অভিনেত্ৰীৰ বাংলাদেশ ৰাষ্ট্ৰীয় চলচ্চিত্ৰ বঁটা, "শ্ৰেষ্ঠ অভিনেত্ৰী" শিতানত চতুৰ্দশ এছিয়া পেচিফিক স্ক্ৰীণ বঁটা (APSA) আৰু নৱ প্ৰতিভা শাখাত হংকং এছিয়ান চলচ্চিত্ৰ মহোৎসৱৰ বঁটা লাভ কৰে।

## প্ৰাৰম্ভিক জীৱন আৰু শিক্ষা
১৯৮৩ চনৰ ২৮ অক্টোবৰ তাৰিখে বাংলাদেশৰ ঢাকাত আজমেৰী হক বাঁধনে জন্মগ্ৰহণ কৰিছিল। তেওঁৰ পূৰ্বপুৰুষসকল মূলতঃ মুন্সীগঞ্জৰ বাসিন্দা আছিল। তেওঁ ঢাকা ডেণ্টেল কলেজ এণ্ড হস্পিতালৰ পৰা দন্ত অস্ত্ৰোপচাৰ বিষয়ত স্নাতক ডিগ্ৰী লাভ কৰে।

## কৰ্মজীৱন
বাঁধনে কম বয়সতে এখন সৌন্দৰ্য প্ৰতিযোগিতাত অংশগ্ৰহণ কৰিছিল। *ছয়টা পাগলা*, *শুভ বিবাহ*, *চাঁদ ফুল অমাবস্যা*, *ৰং* আৰু *হিবিজিবি নাথিং* আদি নাট্য ধাৰাবাহিকত অভিনয় কৰাৰ বাবেও তেওঁ সুপৰিচিত। এগৰাকী দন্ত চিকিৎসক হিচাপেও তেওঁ সুপৰিচিত। বৰ্তমান তেওঁক টেলিভিছন ধাৰাবাহিকসমূহতেই বেছিকৈ দেখা যায়। ভাৰতীয় প্ৰখ্যাত অভিনয় শিল্পী তবু আৰু আলী ফজলৰ সৈতে, বিশাল ভাৰদ্বাজৰ ছবি *খুফিয়া*ত এক বিশিষ্ট চৰিত্ৰত অভিনয়েৰে তেওঁ বলীউডতো আত্মপ্ৰকাশ কৰে।

## ব্যক্তিগত জীৱন
বাঁধন এগৰাকী ১৩ বছৰীয়া কন্যা সন্তানৰ মাতৃ। তেওঁৰ কন্যাৰ নাম মিচেল আমানী ছায়েৰা। ২০১৮ চনত, ঢাকাৰ দ্বাদশ জিলা আৰু অধিবেশন আদালতৰ সহকাৰী ন্যায়াধীশে দিয়া ৰায়দান অনুসৰি, বাঁধনে ছায়েৰাৰ অভিভাৱকত্ব লাভ কৰিছিল।

### সক্ৰিয়তা
মহিলাৰ অধিকাৰ আৰু মানসিক স্বাস্থ্য সম্পৰ্কীয় বিষয়সমূহকে ধৰি বিভিন্ন সামাজিক কাম-কাজৰ সৈতে বাঁধন জড়িত। ব্ৰিটিছ কাউন্সিলৰ উদ্যোগত অনুষ্ঠিত হোৱা *ৱাউ ফেষ্টিভেল*ত তেওঁ নাৰীৰ অধিকাৰ আৰু সামাজিক পৰিৱৰ্তনৰ বিষয়ে গুৰুত্বপূৰ্ণ বক্তব্য আগবঢ়াইছিল। ৰাষ্ট্ৰসংঘৰ মহিলাৰ সামাজিক কাম-কাজৰ অংশ হিচাপে তেওঁ বৈবাহিক ধৰ্ষণৰ বিৰুদ্ধে মাত মাতিছিল।

## চলচ্চিত্ৰপুঞ্জী
### চলচ্চিত্ৰ

### ৱেব ধাৰাবাহিক

### টিভি শ্ব’ আৰু নাটক
* *মেঘে ঢাকা শহৰ*
* *ছয়টা পাগলা*
* *শুভ বিবাহ*
* *ৰং*
* *ভালোবাসা কাৰে কয়*

### চলচ্চিত্ৰ জুৰীৰ কাৰ্য্যকলাপ
* জুৰী সদস্য, আই এম টুম’ৰ’ চলচ্চিত্ৰ মহোৎসৱ, ব্ৰাছেলছ
* জুৰী সদস্য, এছিয়ান চলচ্চিত্ৰ প্ৰতিযোগিতা, ১৫ তম বেংগালুৰু আন্তঃৰাষ্ট্ৰীয় চলচ্চিত্ৰ মহোৎসৱ, ভাৰত

## বঁটা

## তথ্য উৎস

## বাহ্যিক সংযোগ
* 
* 
* 

শ্ৰেণী:জীৱিত ব্যক্তি
শ্ৰেণী:বাংলাদেশৰ ব্যক্তি
শ্ৰেণী:বাংলাদেশৰ অভিনেত্ৰী
শ্ৰেণী:বঙালী অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:এছিয়া পেচিফিক স্ক্ৰীণ বঁটা বিজয়ী
শ্ৰেণী:বঙালী চলচ্চিত্ৰৰ অভিনেত্ৰী
অলিভিয়া মৰিছ

**অলিভিয়া কেথলিন এফ মৰিছ** ( ইংৰাজী : Olivia Cathleen F. Morris ; জন্ম: ২৯ জানুৱাৰী ১৯৯৭) এগৰাকী ইংৰাজী অভিনেত্ৰী। ভাৰতীয় ছবি আৰ আৰ আৰ  (২০২২), ব্ৰিটবক্স ধাৰাবাহিক হোটেল পৰ্টোফিনো (২০২২–) আৰু এইচ বি অ’ ধাৰাবাহিক দ্য হেড (২০২২)ৰ দ্বিতীয় ছিজনত অভিনয়ৰ বাবে তেওঁ পৰিচিত।    ১৯৯৭ চনৰ ২৯ জানুৱাৰীত জন্মগ্ৰহণ কৰা অলিভিয়া মৰিছৰ ঘৰ গ্ৰেটাৰ লণ্ডনৰ কিংষ্টন-আপন-টেমছৰ। মৰিছে নেচনেল ইউথ থিয়েটাৰত যোগদান কৰে আৰু ৰয়েল ৱেলছ কলেজ অৱ মিউজিক এণ্ড ড্ৰামাত প্ৰশিক্ষণ লয় আৰু ২০১৮ চনত স্নাতক ডিগ্ৰী লাভ কৰে।

## কেৰিয়াৰ

মৰিছে ফেৰিছ আৰু চিলভেষ্টাৰৰ "লণ্ডনৰ ব্লুজ" গানটোৰ বাবে সংগীত ভিডিঅ'ত দেখা গৈছিল।  তেওঁ বিগ ফিনিশ প্ৰডাকচনছ ডক্টৰ হু অডিঅ' ড্ৰামা ভেনগাৰ্ডত গ্ৰীণক কণ্ঠ দান কৰিছিল য'ত সপ্তম চিকিৎসক আছিল।  তেওঁ কেমডেনৰ গেট থিয়েটাৰত আলবাট্ৰছৰ পেইনচ প্লাউ প্ৰযোজনাত দেখা গৈছিল।  ২০২২ চনত, মৰিছে ব্ৰিটবক্সত প্ৰিমিয়াৰ হোৱা ২০২২ চনৰ পিৰিয়ড ড্ৰামা হোটেল পোৰ্টোফিনোত এলিচ মেছ-স্মিথ হিচাপে টেলিভিছনত আত্মপ্ৰকাশ কৰে, আৰু এছ এছ ৰাজামৌলীৰ দ্বাৰা পৰিচালিত তেলেগু চলচ্চিত্ৰ আৰ আৰ আৰত জেনিফাৰৰ ৰূপত চলচ্চিত্ৰৰ আত্মপ্ৰকাশ কৰে। পিছত ২০২২ চনত মৰিছে এইচবিঅ' এছিয়া থ্ৰিলাৰ দ্য হেডৰ মুখ্য কাষ্টত ৰাচেল ৰুচো হিচাপে যোগদান কৰে।  

## ফিল্মীগ্ৰাফী

## তথ্যসূত্ৰ


## বাহ্যিক সংযোগ
•✓Olivia Morris on '''Twitter (X)'''

•✓Olivia on '''Instagram'''

•✓Olivia Morris on '''IMDb'''
জাপানী খাদ্য

জাপানী খাদ্যই, জাপানৰ ৰাজনৈতিক, অৰ্থনৈতিক আৰু সামাজিক পৰিৱৰ্তনৰ লগত বিকশিত হৈছে আৰু এই খাদ্যই আঞ্চলিক আৰু শতিকাজুৰি চলি অহা পৰম্পৰাগত খাদ্যসমূহক সামৰি লয়। জাপানৰ পৰম্পৰাগত খাদ্য (জাপানী: ৱাশ্বোকু) মিছ’ চূপৰ সৈতে চাউল আৰু অন্যান্য খাদ্যৰ ওপৰত ভিত্তি কৰি তৈয়াৰ কৰা হয় আৰু ঋতুভিত্তিক উপাদানৰ ওপৰত গুৰুত্ব দিয়া হয়। জাপানী খাদ্যসমূহৰ লগত কাষৰীয়া ভাৱে প্ৰায়ে মাছ, আচাৰ কৰা শাক-পাচলি, বা জোলত ৰন্ধা শাক-পাচলি আদি থাকে। সাধাৰণ সাগৰীয় খাদ্য প্ৰায়ে পুৰি খোৱা হয় যদিও কেতিয়াবা কেঁচাকৈ ছাচিমি বা চুচি হিচাপেও পৰিবেশন কৰা হয়। সাগৰীয় খাদ্য আৰু শাক-পাচলিও পাতল চাউলৰ গুড়িত লেটিয়াই ভজা হয় আৰু ইয়াক টেম্পুৰা বুলা হয়। চাউলৰ উপৰিও এটা প্ৰধান খাদ্যত নুডলছ, যেনে ছ’বা আৰু উডন আদি অন্তৰ্ভুক্ত। জাপানত বহুতো উতলি থকা খাদ্যও আছে, যেনে অডেন নামৰ জোলত মাছৰ সামগ্ৰী, বা চুকিয়াকি আৰু নিকুজাগাত গৰুৰ মাংস।

## ইতিহাস

ভাত জাপানী খাদ্যৰ প্ৰধান খাদ্য। চাউলৰ পিছতে শেষতীয়াকৈ ঘেঁহু আৰু সৰিয়হৰ   প্ৰচলন হ’ল। আজিৰ তাৰিখত তিনিওটা উপাদান জাপানী খাদ্যত প্ৰধান খাদ্য হিচাপে ব্যৱহাৰ কৰে। কোফুন যুগৰ শেষ আৰু আছুকা যুগৰ আৰম্ভণিতে বৌদ্ধ ধৰ্ম দেশৰ চৰকাৰী ধৰ্ম ৰূপে পৰিণত হয়। সেয়েহে মাংস আৰু মাছ খোৱা নিষিদ্ধ আছিল। ৬৭৫ খ্ৰীষ্টাব্দত সম্ৰাট টেনমুৱে ঘোঁৰা, কুকুৰ, বান্দৰ আৰু কুকুৰা খোৱাত নিষেধাজ্ঞা আৰোপ কৰে। অষ্টম আৰু নৱম শতিকাতো বহু সম্ৰাটে বহু প্ৰকাৰৰ জীৱ-জন্তু হত্যা কৰাত নিষেধাজ্ঞা অব্যাহত ৰাখিছিল।   তিমিৰ বাহিৰে সকলো স্তন্যপায়ী প্ৰাণীক যিবোৰক মাছ হিচাপে শ্ৰেণীভুক্ত কৰা হৈছিল সকলো নিষিদ্ধ কৰা হয়,যাৰ ফলত নিয়ন্ত্ৰিত মাংসৰ সংখ্যা যথেষ্ট বৃদ্ধি পায়। আছুকা যুগত জাপানত চপষ্টিক প্ৰৱৰ্তন কৰা হৈছিল। প্ৰথম অৱস্থাত এইবোৰ কেৱল আভিজাত্যইহে ব্যৱহাৰ কৰিছিল। সাধাৰণ জনতাই হাত ব্যৱহাৰ কৰিছিল, কিয়নো বাচন-বৰ্তন যথেষ্ট দামী আছিল।
## সংস্কৃতি
### পৰিভাষা

ৱাশ্বোকু শব্দটো এতিয়া পৰম্পৰাগত জাপানী ৰন্ধন প্ৰণালীৰ সাধাৰণ শব্দ। কাপ্পো ("কাটি লৈ উতলোৱা মাংস") শব্দটো "ৰন্ধা"ৰ সমাৰ্থক, কিন্তু বেছিভাগেই জাপানী ৰন্ধন বা ৰেষ্টুৰেণ্টত উল্লেখ কৰে। মেইজি আৰু টাইশ্বো যুগত ইয়াক বহুত ব্যৱহাৰ কৰা হৈছিল।  ইয়াৰ অৰ্থ হ'ল এটা নিৰ্দিষ্ট মানদণ্ডৰ, হয়তো উচ্চতম মানদণ্ডৰ, আটাইতকৈ উচ্চ প্ৰশিক্ষিত বিশেষ ৰান্ধনী থকা ৰেষ্টুৰেণ্ট। কিন্তু কাপ্পোক সাধাৰণতে খাদ্যৰ প্ৰতিষ্ঠাপক হিচাপে দেখা যায় যিটো কাইচেকিৰ তুলনাত অলপ বেছি সাধাৰণ আৰু নৈমিত্তিক।

## তথ্য সংগ্ৰহ

শ্ৰেণী:খাদ্য
শ্ৰেণী:জাপানৰ সংস্কৃতি
জান্নাতুল বাকী

**জান্নাত আল-বাকী** (আৰবী: ٱلْبَقِيْع, ) বাকীহেজাজী হৈছে মদীনাৰ আটাইতকৈ পুৰণি আৰু প্ৰথম ইছলামিক কবৰস্থান।বৰ্তমানৰ চৌদি আৰবৰ হেজাজী অঞ্চলত অৱস্থিত। ইয়াক বাকি আল-ঘৰকাদ  বুলিও জনা যায়। খবৰ অনুসৰি আল-বাকী পয়গম্বৰ মুহাম্মাদৰ দ্বাৰা প্ৰতিষ্ঠা কৰা হৈছে। ই তেওঁৰ বহুতো আত্মীয় আৰু সঙ্গীৰ সমাধিস্থল তাত মুহাম্মাদৰ কন্যা ফাতিমা বিন্ত মহম্মদৰ ও কবৰ অৱস্থিত  । ইয়াক ইছলামিক পৰম্পৰাৰ দুটা পৱিত্ৰ সমাধিক্ষেত্ৰৰ প্ৰতিষ্ঠা কৰে। ১৮০৬ চনত দিৰিয়াহ আমিৰাতৰ অধীনত আল-বাকী বা ইয়াৰ ওচৰত নিৰ্মাণ কৰা স্মাৰক আৰু মছজিদসমূহ ভাঙি পেলোৱা হৈছিল। তেওঁলোকৰ পুনৰ নিৰ্মাণৰ পিছত ১৯২৬ চনত নেজদৰ চুলতানাত তেওঁলোকক পুনৰ ধ্বংস কৰা হয়। মূৰ্তিপূজা সম্পৰ্কে ইছলামিক আইনৰ ৱাহাবী ব্যাখ্যা অনুসৰি। এই ধ্বংসবোৰক সমগ্ৰ ইছলামিক বিশ্বতে গৰিহণা দিয়া হৈছিল। কিন্তু চৌদি চৰকাৰে পুনৰ নিৰ্মাণৰ আহ্বান নাকচ কৰিছে।   

## ইতিহাস

যেতিয়া মুহাম্মাদ ৬২২ চনৰ ছেপ্টেম্বৰত মক্কাৰ পৰা মদিনাত উপস্থিত হৈছিল। আল-বাকী' বক্সথৰ্ণেৰে আবৃত এখন ভূমি আছিল। ঐতিহাসিক তথ্য অনুসৰি, মুহাম্মাদৰ আগমনৰ পিছত মদিনাৰ ঘৰবোৰ আল-বাকীৰ ওচৰত বিকশিত হৈছিল।  যাক সেয়েহে ৰাজহুৱা সমাধি বুলি গণ্য কৰা হৈছিল। ব্ৰেম্বল বিকাশ পৰিষ্কাৰ কৰা হৈছিল আৰু ঠাইখন আল-মদিনাত মৃত্যু হোৱা মুছলমানসকলৰ ভৱিষ্যতৰ সমাধিক্ষেত্ৰ হিচাপে অভিষিক্ত কৰা হৈছিল। ইয়াৰ উপৰিও আল-বাকী'ক ইয়াৰ পূব ফালে নাখল আৰু ইয়াৰ পশ্চিম ফালে থকা ঘৰবোৰৰ সৈতে এক স্থান হিচাপে প্ৰৱৰ্তন কৰা হৈছিল।  ইয়াৰ ধ্বংসৰ আগতে 'আল-বাকী' চহৰখনৰ ঘৰবোৰৰ পিছফালে অৱস্থিত আছিল।মক্কাৰ পৰা মদিনালৈ প্ৰব্ৰজন কৰাৰ পিছত তেওঁ দুটা অনাথ শিশুৰ পৰা ক্ৰয় কৰা স্থানত পয়গম্বৰ মছজিদ নিৰ্মাণৰ সময়ত মুহাম্মাদৰ এজন সঙ্গী আছাদ ইবন জুৰাৰাহৰ মৃত্যু হয়। মুহাম্মাদে ঠাইখন কবৰস্থান হিচাপে বাছনি কৰিছিল। আৰু আনছাৰৰ মাজত আল-বাকীত সমাধিস্থ হোৱা আছ'বিদ আছিল প্ৰথম ব্যক্তি। যেতিয়া মুহাম্মাদ বদৰৰ যুদ্ধৰ বাবে মদিনাৰ বাহিৰত আছিল। তেতিয়া তেওঁৰ জীয়েক ৰুকাইয়া অসুস্থ হৈ পৰে আৰু 624 চনত মৃত্যু বৰণ কৰে। তাইক আল-বাকীত সমাধিস্থ কৰা হৈছিল।   ৰুকাইয়া হ'ল আহল আল-বায়ত (মুহাম্মাদৰ পৰিয়াল)ৰ প্ৰথম ব্যক্তি যাক এই সমাধিক্ষেত্ৰত সমাধিস্থ কৰা হৈছিল। মুহাম্মাদ বদৰৰ পৰা অহাৰ অলপ পিছতে উথমান বিন মাজ'উনৰ ৩ এএইচ (৬২৪/৬২৫ চিই) মৃত্যু হয় আৰু আল-বাকীত সমাধিস্থ কৰা হয়। তেওঁক মুহাজিৰুনৰ পৰা মুহাম্মাদৰ প্ৰথম সংগী হিচাপে গণ্য কৰা হৈছিল যাক কবৰস্থানত সমাধিস্থ কৰা হৈছিল। মুহাম্মাদে তেওঁক প্ৰথম 'আমাৰ মাজত পৰলোকলৈ যোৱা' বুলিও উল্লেখ কৰিছিল আৰু তেওঁ উতমান বিন মাজ'উনক সমাধিস্থ কৰা ঠাইখনৰ নাম ৰাওনা বুলি উল্লেখ কৰিছিল। যেতিয়া তেওঁৰ কনিষ্ঠ পুত্ৰ ইব্ৰাহিমৰ মৃত্যু হৈছিল। মুহাম্মাদে তেওঁক তাতো সমাধিস্থ কৰাৰ আদেশ দিছিল। তেওঁ কবৰত পানী দিছিল আৰু এই ঠাইখনক জাওৰা বুলি মাতিছিল। তেওঁৰ নিৰ্দেশনা অনুসৰণ কৰি, তেওঁৰ দুগৰাকী কন্যা জয়নাব আৰু উম্ম কুলথুমকো উথমান বিন মাজ'উনৰ কবৰৰ ওচৰত সমাধিস্থ কৰা হৈছিল। প্ৰথমঅৱস্থাত, তৃতীয় খলিফা উছমান চুবুৰীয়া ইহুদীক ডাঙৰ কবৰস্থানত সমাধিস্থ কৰা হৈছিল। 

## তথ্য উৎস
শ্ৰেণী:পোখালি
পাপিয়া সৰৱাৰ

**পাপিয়া সৰৱাৰ** () (২১ নৱেম্বৰ ১৯৫২ - ১২ ডিচেম্বৰ ২০২৪) বাংলাদেশৰ এগৰাকী প্ৰখ্যাত কণ্ঠশিল্পী তথা ৰবীন্দ্ৰ সংগীতৰ বিশিষ্ট পৰিবেশক আছিল। সংগীতত তেওঁৰ অসাধাৰণ দক্ষতা তথা নিখুঁত পৰিৱেশন শৈলীৰ বাবে তেওঁ সংগীতপ্ৰেমীসকলৰ মাজত অতি জনপ্ৰিয় আছিল। ২০১৩ চনত তেওঁ বাংলা একাডেমিৰ তৰফৰ পৰা ৰবীন্দ্ৰ পুৰস্কাৰ লাভ কৰিছিল আৰু ২০১৫ চনত একে অনুষ্ঠানৰ পৰাই ফেলʼশ্বিপো পাইছিল। সংগীত জগতত তেওঁৰ অনবদ্য অৱদানৰ স্বীকৃতিস্বৰূপে তেওঁ ২০২১ চনত, বাংলাদেশৰ দ্বিতীয় সৰ্বোচ্চ অসামৰিক সম্মান একুশে পদক লাভ কৰিছিল। তেওঁৰ অনন্য কণ্ঠ আৰু পৰিৱেশন শৈলীৰ মাধ্যমেৰে তেওঁ বঙালী সংস্কৃতিক সমৃদ্ধ কৰে।

"নাই টেলিফোন নাই ৰে পিয়ন নাই ৰে টেলিগ্ৰাম" নামৰ গীতটি সৰৱাৰৰ ৰচিত উল্লেখযোগ্য গীতসমূহৰ ভিতৰত অন্যতম।

## প্ৰাৰম্ভিক জীৱন আৰু শিক্ষা
১৯৫২ চনৰ ২১ নৱেম্বৰ তাৰিখে, বাংলাদেশৰ বৰিশাল চহৰত, ছৈয়দ বজলুৰ ৰহমান আৰু ফাতেমা ৰহমানৰ গৃহত পাপিয়া সৰৱাৰে জন্মগ্ৰহণ কৰিছিল। পিতৃ-মাতৃৰ আঠটা সন্তানৰ ভিতৰত পাপিয়া আছিল পঞ্চমজনী। তেওঁ ১৯৬৬ চনত, ছায়ানট নামৰ অনুষ্ঠান এটিত ৱাহিদুল হক, সনজীদা খাতুন এবং জাহেদুৰ ৰহিমৰ পৰা আৰু পিছলৈ বুলবুল ললিতকলা একাডেমিৰ পৰা সংগীতৰ শিক্ষা গ্ৰহণ কৰিছিল। তেওঁ ঢাকা বিশ্ববিদ্যালয়ৰ প্ৰাণীবিজ্ঞান বিভাগৰ ছাত্ৰী আছিল। ১৯৭৩ চনত শান্তিনিকেতনৰ বিশ্ব-ভাৰতী বিশ্ববিদ্যালয়ত ৰবীন্দ্ৰ সংগীত অধ্যয়ন কৰাৰ বাবে তেওঁ ভাৰত চৰকাৰৰ পৰা এটি বৃত্তি লাভ কৰিছিল। বিশ্বভাৰতী বিশ্ববিদ্যালয়ত তেওঁ শান্তিদেব ঘোষ, কণিকা বন্দ্যোপাধ্যায় আৰু নীলিমা সেনৰ তত্ত্বাৱধানত ৰবীন্দ্ৰ সংগীত আৰু ধ্ৰুবতাৰা যোশীৰ তত্ত্বাৱধানত শাস্ত্ৰীয় সংগীতৰ শিক্ষা গ্ৰহণ কৰে।

## কৰ্মজীৱন
১৯৯৬ চনত তেওঁ "গীতসুধা" নামে এটি সংগীত দলৰ প্ৰতিষ্ঠা কৰে। তেওঁৰ প্ৰকাশিত এলবামসমূহৰ ভিতৰত *পূৰ্ণ চন্দ্ৰ মায়ায়* (২০১৩) আৰু *চোখেৰ দেখা প্ৰাণেৰ কথা* (২০১৪) উল্লেখযোগ্য।

## ব্যক্তিগত জীৱন আৰু মৃত্যু
১৯৭৮ চনত, মহম্মদ সৰৱাৰ-ই-আলমৰ সৈতে তেওঁ বিবাহপাশত আবদ্ধ হয়। জাৰা আৰু জিছা নামেৰে তেওঁলোকৰ দুগৰাকী কন্যা সন্তান আছে। জাৰা, দ্য কলেজ অৱ নিউ জাৰ্চিৰ জীৱবিজ্ঞানৰ সহকাৰী অধ্যাপিকা আৰু জিছা, কানাডাৰ বিত্ত মন্ত্ৰালয়ৰ ৰাজহুৱা কাৰ্যবাহী।

২০০৮ চনৰ এক তথ্য অনুসৰি, সৰৱাৰে ঢাকাৰ ধনমণ্ডিত বসবাস কৰিছিল।

২০২১ চনত সৰৱাৰ কৰ্কট ৰোগত আক্ৰান্ত হৈছিল। ২০২৪ চনৰ ১২ ডিচেম্বৰ তাৰিখে, ৭২ বছৰ বয়সত ঢাকাৰ এটি ব্যক্তিগত চিকিৎসালয়ত তেওঁ শেষ নিঃশ্বাস ত্যাগ কৰে।

## বঁটা
* ৰবীন্দ্ৰ পুৰস্কাৰ
* একুশে পদক (২০২১)

## তথ্য উৎস

## বাহ্যিক সংযোগ
* 

শ্ৰেণী:মৃত ব্যক্তি
শ্ৰেণী:বাংলাদেশৰ কণ্ঠশিল্পী
শ্ৰেণী:বাংলাদেশৰ ব্যক্তি
শ্ৰেণী:বঙালী কণ্ঠশিল্পী
শ্ৰেণী:কৰ্কট ৰোগত মৃত্যু
নেপালৰ প্ৰাকৃতিক ইতিহাসৰ সংগ্ৰহালয়

**নেপালৰ প্ৰাকৃতিক ইতিহাসৰ সংগ্ৰহালয়** () বিশ্ব ঐতিহ্য ক্ষেত্ৰ স্বয়ম্ভুনাথৰ ওচৰত অৱস্থিত। সংগ্ৰহালয়ট‍ি ১৯৭৫ চনত স্থাপন কৰা হৈছিল। তেতিয়াৰ পৰা সংগ্ৰহালয়টিয়ে‍ নেপালৰ উদ্ভিদ, প্ৰাণী আৰু ভেঁকুৰৰ ৫০,০০০ নমুনা সংগ্ৰহ কৰিছে।

## প্ৰাকৃতিক ইতিহাস সংগ্ৰহালয়ৰ পত্ৰিকা
নেপালৰ প্ৰাকৃতিক ইতিহাসৰ সংগ্ৰহালয়‍ে ১৯৭৭ চনৰ পৰা প্ৰতি বছৰে এখন পত্ৰিকা প্ৰকাশ কৰি আহিছে। *জাৰ্ণেল অৱ নেচাৰেল হিষ্ট্ৰী মিউজিয়াম* নামৰ এই পত্ৰিকাখন হৈছে নেপালৰ প্ৰকৃতি সম্পৰ্কীয় আটাইতকৈ পুৰণি পত্ৰিকা। সংগ্ৰহালয়টিয়ে‍ নেপালৰ বন্যপ্ৰাণী বিষয়ক অসংখ্য কিতাপ আৰু ফিল্ড গাইড প্ৰকাশ কৰিছে। 

### এন.এইচ.এম. আৰু চি.আই.টি.ই.এছ.
এই সংগ্ৰহালয়টি হৈছে চাইটছ (বিপন্ন প্ৰজাতিৰ বন্যপ্ৰাণী আৰু উদ্ভিদৰ আন্তঃৰাষ্ট্ৰীয় বাণিজ্যৰ সন্মিলন)ৰ বাবে নেপালৰ প্ৰাণীৰ বৈজ্ঞানিক কৰ্তৃপক্ষ। ই শিক্ষক, শিক্ষাৰ্থী আৰু নেপালৰ সংৰক্ষণ ক্ষেত্ৰত কাম কৰা লোকসকলৰ বাবে চাইটছ সম্পৰ্কীয় বিষয়ত প্ৰশিক্ষণ কাৰ্যসূচী অনুষ্ঠিত কৰে।

## নমুনা
left|thumb|প্ৰদৰ্শনীত পখিলাৰ সংগ্ৰহ
সংগ্ৰহালয়টিৰ বিশাল সংগৃহীত নমুনাসমূহ হৈছে নেপালৰ জীৱ বৈচিত্ৰ্যৰ এক ভাণ্ডাৰ। ইয়াত পখিলা আৰু মথৰ ১৪,৮৪৩টা নমুনা, ভেঁকুৰৰ ৪.১৪২টা নমুনা, ড্ৰেগনফ্লাইৰ ১,৪৬৪টা নমুনা আৰু অন্যান্য পোক-পতংগ ১,৬০৪টা নমুনা আছে‍। ইয়াত নিম্ন কৰ্ডেটৰ ছয়টা নমুনা, মাছৰ ৮৯০টা নমুনা, উভচৰ প্ৰাণীৰ ১০৭টা নমুনা, সৰীসৃপৰ ৩৯০টা নমুনা আৰু চৰাইৰ ১,১৯৪টা নমুনা আছে। সংগ্ৰহালয়টিত স্তন্যপায়ী প্ৰাণীৰ সংগৃহীত নমুনাৰ সংখ্যা মুঠ ২২৫টা। ইয়াত ৯৬৪টা জীৱাশ্ম আৰু জীৱ-জন্তুৰ শৰীৰৰ অংশৰ উপৰিও ২২টা কংকালৰ নমুনাও আছে। সংগ্ৰহালয়টতি‍ প্লাষ্টিক-মাটিৰ ১০৭টা আৰু শিল আৰু খনিজ পদাৰ্থৰ ৭৪টা মডেল আছে। সংগ্ৰহালয়ৰ উদ্ভিদ আৰু মাইকোলজিকেল সংগ্ৰহসমূহ সমানেই আকৰ্ষণীয়। ইয়াত শৈবাল (১২৪টা), ভেঁকুৰ আৰু কাঠফুলা (২,৩২০টা), লাইকেন (৬১টা), ব্ৰায়'ফাইটে (১,১২৪টা) টেৰিডোফাইট (৫০৭টা), জিমনোস্পাৰ্ম (১৬৩টা) আৰু এঞ্জিঅ'স্পাৰ্ম (৫,০৩৪টা) নমুনা আছে‍। 

সংগ্ৰহালয়টোত নেপালৰ একমাত্ৰ স্থানীয় চৰাই প্ৰজাতি কাঁইটযুক্ত বেবলৰৰ নমুনাও আছে। চীনৰ পৰা অহা বিদেশী চৰাই গোল্ডেন ফেজেণ্টৰ এটা নমুনাও প্ৰদৰ্শিত কৰা হৈছে।
ইয়াৰ লগতে প্ৰদৰ্শন কৰা হৈছে বিশ্বৰ সৰ্ববৃহৎ মথ প্ৰজাতি এটলাছ মথৰ এটা নমুনা।
### বিলুপ্ত প্ৰজাতিৰ নমুনা
thumb|এটা টেক্সিডাৰ্মাইড মাউছ হৰিণ
এই সংগ্ৰহালয়টোৱেই হৈছে মাউছ হৰিণৰ (ভাৰতীয় চেভৰোটেন) নমুনা দেখাৰ একমাত্ৰ স্থান, যিটো নেপালৰ পৰা ইতিমধ্য‍ে বিলুপ্ত হোৱা বুলি ধাৰণা কৰা হয়। 

### অদ্ভুত নমুনা
সংগ্ৰহালয়টোত কিছুমান বিচিত্ৰ নমুনা আছে, তাৰ ভিতৰত এটা ছাগলীৰ আঠখন ঠেংযুক্ত ভ্ৰূণ, এটা চাৰিখন ঠেং থকা কুকুৰা আৰু এটা দুই মূৰৰ সাপ আছে। 

### জীৱাশ্ম
left|thumb|''আৰ্কিডিস্কডন'' এক ঊলি ম্যামথৰ আত্মীয়
সংগ্ৰহালয়টোত দেশখনৰ প্ৰাক-ঐতিহাসিক সময়ৰ কিছুমান অৱশেষও আছে। নেপালৰ শিৱালিক পাহাৰত ঘূৰি ফুৰা হাতীৰ এটা প্ৰজাতি *আৰ্কিডিস্কডন* ৰ এটা জীৱাশ্মযুক্ত জঁকা আছে। আন এক প্ৰাচীন নমুনা হৈছে শিৱাপিথেকাছ, এক হোমিনয়েডৰ পোষক দাঁত। এটা জঁকা আৰু দাঁতবোৰ ক্ৰমে প্ৰায় ৩ নিযুত বছৰ আৰু ৮-১০ নিযুত বছৰ পুৰণি বুলি বিশ্বাস কৰা হয়। 

**বিৰল আৰু বিপদাপন্ন প্ৰজাতি**

সংগ্ৰহালয়টিত বিৰল আৰু বিপদাপন্ন প্ৰজাতিৰ জীৱ-জন্তুৰ নমুনাও আছে। তাৰ ভিতৰত আছে‍ বৰ ধনেশ, সেউজীয়া বুকুৰ পিট্টা, পেলিকান, ফ্লেমিংগো, পেইণ্টেড ষ্ট্ৰোক, ব্লেক-ক্ৰাউনড নাইট হেৰন, ব্ৰাউন-উড পেঁচা, ক্ৰেষ্টেড চাৰ্পেণ্ট ঈগল আদি চৰাইবোৰৰ কিছু নমুনা। পেন্থেৰা টাইগ্ৰিনা আৰু মনিছ পেণ্টাডেক্টিলা (চীনা পেঙ্গোলিন)ৰ দৰে বিলুপ্তপ্ৰায় প্ৰজাতিবোৰো ইয়াত ৰখা হৈছে। 
thumb|মতা সোণালী ময়ূৰ
thumb|এটলাছ মথ

## তথ্যসূত্ৰ

শ্ৰেণী:নেপালৰ পৰ্যটনস্থলী
শ্ৰেণী:সংগ্ৰহালয়
মাউণ্ট চিৰেমাই ৰাষ্ট্ৰীয় উদ্যান

**মাউণ্ট চিৰেমাই ৰাষ্ট্ৰীয় উদ্যান** () হৈছে ইণ্ডোনেছিয়াৰ এখন ৰাষ্ট্ৰীয় উদ্যান। উদ্যানখন ইণ্ডোনেছিয়াৰ পশ্চিম জাভাৰ চিৰেবন চহৰৰ পৰা প্ৰায় ৫০ কিলোমিটাৰ দূৰৈত দক্ষিণ দিশত অৱস্থিত। উদ্যানখন চিৰেবনৰ দক্ষিণে, কুনিংগন ৰিজেন্সি আৰু মাজালেংকা ৰিজেন্সিলৈকে বিস্তৃত। উদ্যানখনে পশ্চিম জাভাৰ সৰ্বোচ্চ শৃংগ তথা সক্ৰিয় আগ্নেয়গিৰি *মাউণ্ট চেৰেমাই*ক আগুৰি আছে। শিক্ষাৰ্থীৰ দল, পদযাত্ৰীৰ দল আদিয়ে প্ৰায়েই শৃংগটো বগাই যায়। যদিও এই ক্ষেত্ৰত যথেষ্ট সাৱধানতা অৱলম্বন কৰিবলগীয়া হয়। 
left|thumb
উদ্যানখনত বিভিন্ন ধৰণৰ থলুৱা বা বিলুপ্তপ্ৰায় উদ্ভিদ আৰু প্ৰাণী পোৱা যায় যাৰ ভিতৰত তলত দিয়াবোৰ অন্তৰ্ভুক্ত:
* **উদ্ভিদকুল**: সৰল গছ (*Pinus merkusii*), *Castanopsis javanica* (স্থানীয়ভাৱে *ছানিণ্টেন* নামেৰে জনাজাত), ৰাণ্ডু টিয়াং (*Fragraera blumii*), নাংছি (*Villubrunes rubescens*), মাকাৰাংগা (*Macaranga denticulata*), পাছাং (*Lithocarpus sundaicus*), ইলেঅ’কাৰ্পাছ (*Elaeocarpus stipularis*), বিভিন্ন প্ৰজাতিৰ ডিমৰু গছ (*Ficus*), *Ardisia cymosa*, আৰু *Platea latifolia*,
* **প্ৰাণীকুল**: নাহৰফুটুকী বাঘ, সুগৰী পহু (*Muntiacus muntjak* বা *Javan muntjac*), বান্দৰ (*Javan surili*), জাভাৰ হক-ঈগল আৰু বিভিন্ন প্ৰজাতিৰ অজগৰ। 
মাউণ্ট চিৰেমাই ৰাষ্ট্ৰীয় উদ্যানখনে এই অঞ্চলৰ কেইবাটাও নদী অৱবাহিকাৰ জলস্ৰোত হিচাপেও কাম কৰে, ইয়াৰে দুটা প্ৰধান অৱবাহিকা হ’ল চিমানুক নদী অৱবাহিকা আৰু চিছাংগাৰুং নদী অৱবাহিকা। উভয়ৰে মূল নদী দুটা জাভা সাগৰত গৈ মিলিত হয়।

## চিত্ৰ বীথিকা


The Undine.jpg
Danau Waduk Darma dari puncak gunung Ciremai.jpg
Rooftop of west java.jpg
Matahari Terbenam dan Langit Cerah.jpg
Indahnya Penampakan Sinar Matahari di Samping Gunung Ciremai.jpg



## লগতে চাওক

* ইণ্ডোনেছিয়াৰ ভূগোল

## তথ্য উৎস

## বাহ্যিক সংযোগ

* 
*  Short description of the Gunung Ciremai National Park in Official Letter issued by the Forestry Minister, 2004.

শ্ৰেণী:ইণ্ডোনেছিয়াৰ ৰাষ্ট্ৰীয় উদ্যান
শ্ৰেণী:ইণ্ডোনেছিয়াৰ সংৰক্ষিত অঞ্চল
টেম্পুৰা

টেম্পুৰা () হৈছে এটা সাধাৰণ জাপানী খাদ্য যি সাধাৰণতে সাগৰীয় খাদ্য আৰু শাক-পাচলিৰে গঠিত যিবোৰক পাতল বেটাৰত আৱৰণ দি তেলত ডুবাই ভজা হয়। টেম্পুৰাৰ উৎপত্তি ষোড়শ শতিকাৰ পৰাই হৈছে, যেতিয়া পৰ্তুগীজ জেচুইটসকলে নানবান ব্যৱসায়ৰ জৰিয়তে ভজা আটাৰ খাদ্য পশ্চিমীয়া শৈলীৰ ৰন্ধন পদ্ধতি আনিছিল।
## প্ৰস্তুতি

### বেটাৰ
বৰফৰ পানী, কণী, আৰু ঘেঁহুৰ আটা (কেক, পেষ্ট্ৰি বা সৰ্বব্যৱহাৰৰ আটা)ৰ পৰা লঘু কোমল বেটাৰ তৈয়াৰ কৰা হয়। কেতিয়াবা বেকিং চোডা বা বেকিং পাউদাৰ যোগ কৰি বেটাৰটো পাতল কৰা হয়। সাধাৰণ পানীৰ ঠাইত স্পাৰ্কলিং পানী ব্যৱহাৰ কৰিলেও একেধৰণৰ প্ৰভাৱ পৰে। টেম্পুৰা বেটাৰ পৰম্পৰাগতভাৱে চপষ্টিক ব্যৱহাৰ কৰি সৰু সৰুকৈ কেইবাবাৰো মাত্ৰ কেইছেকেণ্ডমানৰ বাবে মিহলোৱা হয়, মিশ্ৰণটোত গোটা গোট খাই থাকে যিবোৰ ঠাণ্ডা বেটাৰৰ উষ্ণতাৰ লগতে সিজোৱাৰ সময়ত এক অনন্য ফুলি উঠা আৰু কুটিল টেম্পুৰা গঠন হয়। প্ৰায়ে বৰফ দি বা বৰফ থকা ডাঙৰ বাটিৰ ভিতৰত বাটিটো থৈ বেটাৰটো ঠাণ্ডা কৰি ৰখা হয়। বেটাৰটো অতিমাত্ৰা মিহলাই দিলে ঘেঁহুৰ গ্লুটেন সক্ৰিয় হ’ব, যাৰ ফলত আটাৰ মিশ্ৰণটো ভাজিলে কোমল আৰু পিঠাগুৰিৰ দৰে হৈ পৰে।

### ভজা টেম্পুৰা

শাক-পাচলি বা সাগৰীয় খাদ্যৰ পাতল টুকুৰা বা ফিটাবোৰ বেটাৰত ডুবাই দিয়া হয়, তাৰ পিছত গৰম তেলত অলপ সময়ৰ বাবে ভজা হয়। উদ্ভিদজাত তেল বা কেন'লা তেল বেছিকৈ দেখা যায়; কিন্তু পৰম্পৰাগতভাৱে টেম্পুৰাত তিল তেল ব্যৱহাৰ কৰি ৰন্ধা হৈছিল। বহুতো দোকানত এতিয়াও তিল তেল বা চাহৰ বীজৰ তেল(টি অইল) ব্যৱহাৰ কৰা হয়, আৰু এই তেলবোৰত থকা কিছুমান বিশেষ বস্তুৰ বাবে এই বেটাৰ  পাতল আৰু খৰখৰীয়া  হোৱাত সহায় হয়।
ভজা টেম্পুৰাবোৰ শেঁতা বগা, পাতল আৰু ফুলি উঠে,আৰু কৰ্কৰিয়া হয়।

টেম্পুৰাৰ গোটৰ মাজত বেটাৰৰ টুকুৰাবোৰ (টেংকাছু বুলি জনা যায়) উলিয়াই লোৱা হয় যাতে ই জ্বলি নাযায় আৰু তেলত বেয়া সোৱাদ ৰাখে। ইয়াৰ বাবে সৰু জালৰ স্কুপ (Ami jakushi) ব্যৱহাৰ কৰা হয়। টেনকাছু প্ৰায়ে অন্য খাদ্যৰ উপাদান হিচাপে বা টপিং হিচাপে সংৰক্ষিত কৰা হয়।
### উপাদান
পৰম্পৰাগত টেম্পুৰাত সাধাৰণতে বিভিন্ন সাগৰীয় খাদ্য আৰু শাক-পাচলি উপাদান হিচাপে ব্যৱহাৰ কৰা হয়।
#### সাগৰীয় খাদ্য

আটাইতকৈ জনপ্ৰিয় সাগৰীয় খাদ্যৰ টেম্পুৰা সম্ভৱতঃ *এবি* (মিছা মাছ,) টেম্পুৰা। 
## তথ্য সংগ্ৰহ

শ্ৰেণী:খাদ্য
লাংটাং ৰাষ্ট্ৰীয় উদ্যান

**লাংটাং ৰাষ্ট্ৰীয় উদ্যান** () হৈছে নেপালৰ এখন ৰাষ্ট্ৰীয় উদ্যান। ১৯৭৬ চনত, ই হিমালয় অঞ্চলৰ প্ৰথমখন ৰাষ্ট্ৰীয় উদ্যান আৰু দেশৰ চতুৰ্থ সংৰক্ষিত অঞ্চল হিচাপে প্ৰতিষ্ঠিত হয়। মধ্য হিমালয় অঞ্চলৰ নুৱাকোট, ৰসুৱা আৰু সিন্ধুপালচোক জিলাক সামৰি উদ্যানখনৰ মুঠ মাটিকালি ১,৭১০ বৰ্গ কিলোমিটাৰ (৬৬০ বৰ্গমাইল)। ইয়াত ২৬টা গ্ৰাম্য সম্প্ৰদায় আছে আৰু ইয়াৰ ভিতৰত লাংটাং উপত্যকাও অন্তৰ্ভুক্ত। উত্তৰ আৰু পূবত ই তিব্বত স্বায়ত্তশাসিত অঞ্চলৰ ক’মোলাংমা ৰাষ্ট্ৰীয় প্ৰকৃতি সংৰক্ষিত বনাঞ্চলৰ সৈতে জড়িত।
উদ্যানখনৰ পূব আৰু পশ্চিম সীমা ক্ৰমে ভোটেকোশী নদী আৰু ত্ৰিশুলী নদীৰ তটতে অৱস্থিত।

গোসাঁইকুণ্ডা হ্ৰদ, উদ্যানৰ ভিতৰত প্ৰায় ৪,৩০০ মিটাৰ উচ্চতাত অৱস্থিত। ৬,৯৮৮ মিটাৰ (২২,৯২৭ ফুট) উচ্চতাৰ দৰ্জী লাকপা ৰেঞ্জে উদ্যানখনক পশ্চিম–পূবৰ পৰা দক্ষিণ–পূবলৈ দুভাগ কৰি পেলাইছে। লাংটাং লিৰুঙৰ শিখৰটো উদ্যানখনৰ সৰ্বোচ্চ বিন্দু, যাৰ উচ্চতা ৭,২৪৫ মিটাৰ (২৩,৭৭০ ফুট)।

লাংটাং ৰাষ্ট্ৰীয় উদ্যান, পবিত্ৰ হিমালয় ভূচিত্ৰৰ এক অংশ।

## ইতিহাস
১৯৭০ চনত ৰজাঘৰীয়া অনুমোদনে, লাংটাং ৰাষ্ট্ৰীয় উদ্যান প্ৰতিষ্ঠাক হিমালয়ৰ প্ৰথমখন সংৰক্ষিত অঞ্চল হিচাপে স্বীকৃতি দিয়ে। ১৯৭৬ চনত, ৰাষ্ট্ৰীয় উদ্যানখন গেজেটৰ অন্তৰ্ভুক্ত কৰা হয়। ১৯৯৮ চনত, অতিৰিক্ত ৪২০ বৰ্গ কিলোমিটাৰ (১৬০ বৰ্গমাইল) যুক্ত কৰা হয়।

১৯৯২ চনৰ ৩১ জুলাইত, থাই এয়াৰৱেজৰ আন্তঃৰাষ্ট্ৰীয় বিমান ৩১১ উদ্যানখনত দুৰ্ঘটনাগ্ৰস্ত হয়। এয়াৰবাছ এ৩১০ বিমান, কাঠমাণ্ডুৰ ত্ৰিভুৱন আন্তঃৰাষ্ট্ৰীয় বিমানবন্দৰৰ কাষ চাপিছিল। জাহাজখনত থকা ১১৩জন লোকৰ আটাইকেইজন লোক নিহত হয়।

২০১৫ চনৰ এপ্ৰিল মাহত, নেপালত হোৱা ভূমিকম্পৰ ফলত বৰফ, শিল আৰু বোকাময় হিমস্খলনে উদ্যানখনৰ ভিতৰত অৱস্থিত লাংটাং গাঁওখন ধ্বংস কৰিছিল। ঘটনাটোত কমেও ২১৫জন লোক নিহত হয়। ২০১৬ চনত আন্তঃৰাষ্ট্ৰীয় জ্যোতিৰ্বিজ্ঞান সংঘই, শ্ৰদ্ধাঞ্জলি হিচাপে মঙ্গল গ্ৰহত ৯.৮ কিলোমিটাৰ বহল গহ্বৰ এটাৰ নাম এই গাঁওখনৰ নামেৰে ৰাখিছিল।

## জলবায়ু

উদ্যানখনৰ জলবায়ু দক্ষিণ-পশ্চিম গ্ৰীষ্মকালীন মৌচুমী বতাহৰ দ্বাৰা প্ৰভাৱিত হয়; বাৰ্ষিক বৰষুণৰ অধিকাংশই জুন মাহৰ পৰা ছেপ্টেম্বৰ মাহলৈকে হয় আৰু উচ্চতাৰ অত্যন্ত পাৰ্থক্যৰ বাবে বহু পৰিমাণে উষ্ণতাৰ তাৰতম্য ঘটে।

## উদ্ভিদকুল আৰু প্ৰাণীকুল
লাংটাং ৰাষ্ট্ৰীয় উদ্যানত ১৪ প্ৰকাৰৰ উদ্ভিদ পোৱা যায়। এইবোৰ ১৮টা ভিন্ন পৰিৱেশ তন্ত্ৰৰ অন্তৰ্ভুক্ত। উচ্চ স্থানত আল্পাইন তুন্দ্ৰাৰ পৰা আৰম্ভ কৰি তলৰ ১০০০ মিটাৰ স্থানৰ ফালে বহুবৰ্ষজীৱী উদ্ভিদকে ধৰি যথেষ্ট বৃক্ষৰাজীৰ আশ্ৰয়স্থল।

## তথ্য উৎস

## বাহ্যিক সংযোগ

*
*
*EnvironmentNEPAL ''Langtang National Park''

শ্ৰেণী:নেপালৰ ৰাষ্ট্ৰীয় উদ্যান
শ্ৰেণী:জৈৱ বৈচিত্ৰ্য
মৰিষ্কা পোখৰেল

**মৰিষ্কা পোখৰেল** () এগৰাকী নেপালী চলচ্চিত্ৰ অভিনেত্ৰী, মডেল আৰু চিত্ৰশিল্পী। ‘মৰিষ্কা’ নামটো তেওঁৰ পৰিয়াল প্ৰদত্ত নাম। এই হিব্ৰু ভাষাৰ নামটোৰ অৰ্থ হৈছে জলপৰী বা সাগৰৰ দেৱী। ২০১৬ চনত, আকাশ অধিকাৰীৰ পৰিচালনাত নিৰ্মিত *কে ম তিম্ৰো হৈন ৰ* নামৰ ছবিখনত অভিনয়েৰে তেওঁ চলচ্চিত্ৰ জগতত পদাৰ্পণ কৰে। একে বছৰতে তেওঁৰ দ্বিতীয়খন চলচ্চিত্ৰ *চপলী হাইট ২*য়ো মুক্তি পাইছিল। মনস্তাত্ত্বিক থ্ৰিলাৰধৰ্মী এই নেপালী ছবিখনৰ পৰিচালক আছিল আছিল দীপেন্দ্ৰ কে খানাল আৰু প্ৰযোজক আছিল অৰ্জুন কুমাৰ। ছবিখন ২০১২ চনৰ ছবি *চপলী হাইট*-ৰ ছিকুৱেল আছিল।

## কৰ্মজীৱন
পোখৰেলে, ২০২০ চনত, *য়াৰা* নামৰ হিন্দী চলচ্চিত্ৰ এখনত অভিনয় কৰিছিল। অলিভিয়াৰ মাৰ্চালৰ ছবি ‘এ গেং ষ্ট’ৰী’ৰ আধাৰত নিৰ্মিত, টিগমাংশু ঢুলীয়াৰ দ্বাৰা পৰিচালিত, এই ছবিখনত বিদ্যুৎ জামৱাল আৰু শ্ৰুতি হাছানে মুখ্য চৰিত্ৰত অভিনয় কৰিছে। *কে ম তিম্ৰো হৈন ৰ* (২০১৬) নামৰ ছবিখনত আৰিয়ান অধিকাৰীৰ বিপৰীতে অভিনয়েৰে তেওঁ নেপালী চলচ্চিত্ৰত আত্মপ্ৰকাশ কৰে। ইয়াৰ পিছত *চপলী হাইট ২* (২০১৬), *লাম্ফু* (২০১৮), *পণ্ডিত বাজেকো লৌৰী* (২০১৮), *ছালি কস্কো ভেনাকো*: (২০১৮) আৰু *মিষ্টাৰ ভাৰ্জিন* (২০১৮)ৰ দৰে ছবিসমূহত অভিনয় কৰে। *মিষ্টাৰ ভাৰ্জিন* (২০১৮) চলচ্চিত্ৰখনত এগৰাকী এস্কৰ্টৰ চৰিত্ৰত অভিনয় কৰাৰ বাবে নিজকে প্ৰস্তুত কৰিবলৈ তেওঁ ‘কল গাৰ্লছ’ৰ জীৱনশৈলী আৰু দৈনন্দিন সময়সূচীৰ বিষয়ে জানিবলৈ গৱেষণা কৰিবলগীয়া হৈছিল।

২০১৫ চনত, স্বৰূপ ৰাজ আচাৰ্যৰ *আজা মান মা তিম্ৰো* নামৰ সংগীত ভিডিঅ’ এটিত পোখাৰেলে অভিনয় কৰিছিল। তাৰ পিছৰ পৰাই ২০১৯ চনৰ মাজভাগলৈকে ইতিমধ্যে দুডজন নেপালী সংগীত ভিডিঅ’ত কাম কৰিছে। ইউটিউবত, তেওঁৰ আটাইতকৈ বেছি চোৱা সংগীত ভিডিঅ’সমূহৰ ভিতৰত *শিৰফুল* আৰু *শালকো পাত* অন্যতম। বিষ্ণু মাঝিৰ *শালকো পাতে* তেওঁলৈ খ্যাতি কঢ়িয়াই আনিছিল আৰু ইয়ে সকলো বয়সৰ দৰ্শকৰ দৃষ্টি আকৰ্ষণ কৰিবলৈ সক্ষম হৈছিল।

## চলচ্চিত্ৰপুঞ্জী

### অভিনেত্ৰী হিচাপে

### পৰিচালক হিচাপে
তলত তেওঁৰ দ্বাৰা পৰিচালিত সংগীত ভিডিঅ'সমূহ তলত উল্লেখ কৰা হ'ল:

## সংগীত ভিডিঅʼ
পোখাৰেলে ইতিমধ্যে ২০১৯ চনৰ মাজভাগলৈকে প্ৰায় দুডজন সংগীত ভিডিঅ’ত কাম কৰিছে। তেওঁৰ অভিনীত কিছুমান সংগীত ভিডিঅ’ তলত দিয়া হ’ল:

## জনহিতৈষী কাম-কাজ

ৰূপালী পৰ্দাৰ বাহিৰেও পোখৰেলে শিশুৰ অধিকাৰৰ বাবে কাম কৰা সংস্থাসমূহত সক্ৰিয়ভাৱে জড়িত হৈ আছে আৰু কলা তথা চিত্ৰশিল্পৰ কামসমূহত যথেষ্ট সময় কটায়। কলাৰ ক্ষেত্ৰত শৈশৱৰ পৰাই তেওঁৰ আগ্ৰহ আছিল। ২০১৮ চনৰ আৰম্ভণিৰ পৰাই তেওঁ হিউমেন লাইফ প্ৰটেকচন ফ’ৰাম (অলাভজনক সংস্থা)ৰ সমন্বয়ক হিচাপে কাম কৰি আহিছে। ২০১৭ চনৰ পৰা সেৱা সংস্থা ৰটাৰীৰ সৈতে পোখৰেল জড়িত। ৰটাৰী ইণ্টাৰনেশ্যনেল এম এইচ এম হৈছে আমেৰিকাৰ আন্তঃৰাষ্ট্ৰীয় সেৱা সংস্থা যাৰ উল্লিখিত উদ্দেশ্য হৈছে মানবতাৰ সেৱাত ব্যৱসায়ী তথা পেছাদাৰী নেতৃবৃন্দক একত্ৰিত কৰা আৰু বিশ্বজুৰি শান্তিৰ বাৰ্তা কঢ়িয়াই নিয়া। তেওঁ বানেশ্বৰ ৰটাৰী ক্লাবৰ এগৰাকী সক্ৰিয় সদস্য হোৱাৰ উপৰিও ২০১৯-২০ বৰ্ষৰ বাবে এগৰাকী সঞ্চালকো (জনসংযোগৰ অধ্যক্ষ) আছিল।

## তথ্য সংগ্ৰহ

শ্ৰেণী:জীৱিত ব্যক্তি
শ্ৰেণী:নেপালৰ ব্যক্তি
শ্ৰেণী:নেপালী অভিনেত্ৰী
শ্ৰেণী:নেপালী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মডেল
হালধীয়া-গালৰ হলৌ বান্দৰ

**হালধীয়া-গালৰ হলৌ বান্দৰ** (; বৈ‍জ্ঞানিক নামঃ *Nomascus gabriellae*)ক সোণালী গালৰ হলৌ বান্দৰ, হালধীয়া গালৰ জঁযুক্ত হলৌ বান্দৰ, সোণালী গালৰ জঁযুক্ত হলৌ বান্দৰ, ৰঙা গালৰ হলৌ বান্দৰ বা হালধীয়া গালৰ হলৌ বান্দৰ বুলি‍ কোৱা হয়। ই হৈছে ভিয়েটনাম, লাওছ আৰু কম্বোডিয়াৰ স্থানীয় হলৌ বান্দৰৰ এটা প্ৰজাতি। এই প্ৰজাতিটো ব্ৰিটিছ প্ৰকৃতিবিদ গেব্ৰিয়েল মড ভাচালে আৱিষ্কাৰ আৰু নামকৰণ কৰিছিল।

হালধীয়া গালৰ হলৌ বান্দৰ জন্মগতভাৱে হালধীয়া আৰু পিছত ক'লা হৈ পৰে। মতাবোৰে‍ এই ৰং গোটেই জীৱনজুৰি বহন কৰে আৰু সিহঁতৰ গালৰ ৰং সোণালী হয়। মাকৰ নোমৰ লগত মিলি যোৱাকৈ‍ মাইকী পোৱালিৰ জন্মৰ সময়ত গাৰ বৰণ সোণালী হয় কিন্তু পিছলৈ সেই ৰং ক'লালৈ‍ ৰূপান্তৰিত হয়। লৈংগিক পৰিপক্বতাৰ সময়ত মাইকী হলৌবোৰৰ মূৰৰ ওপৰত কেৱল এটা ক'লা টুপী থাকে আৰু শৰীৰটো সোণালী হৈ পৰে।

এই দিবাচৰ আৰু বৃক্ষবাসী হলৌবিধ প্ৰাথমিক ক্ৰান্তীয় বনাঞ্চলত বাস কৰে আৰু খাদ্যৰ বাবে‍ ফলৰ সন্ধানত গছৰ ডালে ডালে‍ ইফালৰ পৰা সিফাললৈ বগাই যায়। 
left|thumb|চিনাচিনাটি চিৰিয়াখানাত হালধীয়া গালৰ প্ৰাপ্তবয়স্ক মাইকী হলৌ বান্দৰ
বনাঞ্চলত থকা এই প্ৰজাতিটোৰ বিষয়ে অলপহে জনা যায়, কিন্তু ইয়াৰ জীৱনকাল প্ৰায় ৪৬ বছৰ বুলি ধাৰণা কৰা হয়।

হালধীয়া গালৰ হলৌ বান্দৰবোৰে পুৱাৰ ভাগত ডাঙৰকৈ শব্দ কৰি‍ চিঞৰ‍ে। সেই চিঞৰে‍ সম্ভৱতঃ ভূখণ্ড, খাদ্য বৃক্ষ, সঙ্গীক ৰক্ষা কৰাত সহায় কৰে, তাৰ লগতে যৌণ সম্পৰ্ক গঢি়বলৈ‍ সম্ভাৱ্য সঙ্গীক আকৰ্ষিত কৰাত সহায়ক হয়। দ্বৈতগীত যোৰাপতা হলৌৰ মাজত হয়, গীতটো সমন্বিত আৰু ইয়াত যৌন সম্পৰ্কৰ ইংগিত থাকে।

## সংৰক্ষণ আৰু পুনৰ্বাসন
এই প্ৰজাতিৰ হলৌ সৰ্বাধিক সংখ্যক কম্বোডিয়াৰ কেঅ'ছেইমা বন্যপ্ৰাণী অভয়াৰণ্যত আছে। ২০২০ চনত আনুমানিক ১৪৩২টা এইবিধ হলৌ আছে‍। যোৱা দশকত ইয়াৰ সংখ্যা স্থিৰ হোৱা দেখা গৈছে।  এই স্থানত কেইবাটাও সংৰক্ষণ কাৰ্যসূচী সক্ৰিয় হৈ আছে, যাৰ ভিতৰত আছে বন্যপ্ৰাণী সংৰক্ষণ সমিতিৰ দ্বাৰা সমৰ্থিত সংৰক্ষিত এলেকা ব্যৱস্থাপনা আৰু মানুহৰ সৈতে অভ্যস্ত হলৌক কেন্দ্ৰ কৰ‍ি সামূহিক পৰিৱেশ পৰ্যটন প্ৰকল্প গঢি় তোলা। কেট টিয়েন ৰাষ্ট্ৰীয় উদ্যানত বৃহৎ সংখ্যক এইবিধ বন্য হলৌ পোৱা যায়, তাত বিপন্ন এছিয়ান প্ৰজাতি ন্যাস (ইউকে) আৰু পিংটুং বন্যপ্ৰাণী উদ্ধাৰ কেন্দ্ৰ (টাইৱান)ৰ সহযোগিতাত দাও টিয়েন বিপন্ন প্ৰাইমেট প্ৰজাতি কেন্দ্ৰ স্থাপন কৰা হৈছে যিয়ে‍ *এন. গেব্ৰিয়েলা* আৰু অন্যান্য বিপন্ন বান্দৰ প্ৰজাতি‍ উদ্ধাৰ, পুনৰ্বাসন আৰু মুক্তিৰ ওপৰত গুৰুত্ব আৰোপ কৰে‍। 
right|thumb|এটা মতা হালধীয়া গালৰ হলৌ বান্দৰ।

## তথ্যসূত্ৰ

শ্ৰেণী:আই ইউ চি এন ৰঙা তালিকাৰ বিলুপ্তপ্ৰায় প্ৰজাতি
শ্ৰেণী:বিপন্ন প্ৰজাতি
শ্ৰেণী:বান্দৰ
শ্ৰেণী:কম্বোডিয়া
বালুৰণ ৰাষ্ট্ৰীয় উদ্যান

**বালুৰণ ৰাষ্ট্ৰীয় উদ্যান** () হৈছে ইণ্ডোনেছিয়াৰ এখন ৰাষ্ট্ৰীয় উদ্যান। উদ্যানখন ইণ্ডোনেছিয়াৰ পূব জাভাৰ চিটুবণ্ডো ৰিজেন্সিত অৱস্থিত। ইয়াৰ জলবায়ু তুলনামূলকভাৱে শুষ্ক আৰু ই মূলতঃ ছাভানা (৪০%), লগতে নিম্নভূমিৰ অৰণ্য, মেনগ্ৰোভ বনাঞ্চল আৰু পাহাৰেৰে গঠিত। মাউণ্ট বালুৰণ (১,২৪৭ মিটাৰ) হৈছে অঞ্চলটোৰ সৰ্বোচ্চ শৃংগ।

বালুৰাণ ৰাষ্ট্ৰীয় উদ্যান, জাভাৰ উত্তৰ-পূব প্ৰান্তত, বালি আৰু মাদুৰা দ্বীপৰ ওচৰত অৱস্থিত। উদ্যানখনৰ উত্তৰে মাদুৰা জলদ্বীপ, পূবে বালি জলদ্বীপ, পশ্চিমে বাজুলমাটি (ৱোনোৰেজো গাঁও) আৰু দক্ষিণে ক্লোকাৰান নদী (সুম্বেৰানয়াৰ গাঁও) অৱস্থিত। উদ্যানখন এটি ৰুক্ষ বৃত্ত, যাৰ কেন্দ্ৰত বালুৰণ আগ্নেয়গিৰি নামেৰে এটি বিলুপ্ত আগ্নেয়গিৰি আছে। ইয়াৰ মুঠ মাটিকালি ২৫,০০০ হেক্টৰ। উদ্যানখন পাঁচটা অঞ্চলক লৈ গঠিত: প্ৰধান অঞ্চল (১২,০০০ হেক্টৰ), প্ৰান্তৰ অঞ্চল (৫,৫৩৭ হেক্টৰ, ১,০৬৩ হেক্টৰ পানী আৰু ৪,৫৭৪ হেক্টৰ ভূমি লৈ গঠিত), নিবিড় ব্যৱহাৰ অঞ্চল (৮০০ হেক্টৰ), নিৰ্দিষ্ট ব্যৱহাৰ অঞ্চল (৫,৭৮০ হেক্টৰ) এবং পুনৰ্বাসন অঞ্চল (৭৮৩ হেক্টৰ)।

## উদ্ভিদকুল আৰু প্ৰাণীকুল

উদ্যানখনত ৪৪৪টা উদ্ভিদ প্ৰজাতি লিপিবদ্ধ কৰা হৈছে, যাৰ ভিতৰত কিছুমান বিলুপ্তপ্ৰায় উদ্ভিদ প্ৰজাতি যেনে: *জিজিফাছ ৰটাণ্ডিফ’লিয়া*, *টামাৰিণ্ডাছ ইণ্ডিকা* (তেঁতেলী), *ডিঅ’স্ক’ৰিয়া হিস্পিডা*, *এলেউৰাইটছ মলুকেনাছ* আৰু *ক’ৰিফা ইউটান*।

বালুৰণ ৰাষ্ট্ৰীয় উদ্যানত বিলুপ্তপ্ৰায় বাণ্টেং, সুমাত্ৰাৰ ৰাংকুকুৰ, সুগৰী পহু, জাভাৰ মাউছ-ডিয়াৰ, চুণ্ডাৰ লতামাকৰী বাঘ, জাভাৰ নাহৰফুটুকী আৰু পূব জাভাৰ বান্দৰকে ধৰি ২৬টা স্তন্যপায়ী প্ৰাণী আছে। ১৯৯৬ চনৰ পৰা ২০১২ চনৰ ভিতৰত, বাণ্টেঙৰ জনসংখ্যা অভাৱনীয়ভাৱে ৩৩৮ৰ পৰা ২৬টালৈ হ্ৰাস পাইছে। ইয়াৰ কাৰণ হʼল কিছুমান আক্ৰমণাত্মক জীৱ প্ৰজাতি যেনে- বাবুল গছ (*Acacia nilotica*) আৰু জলম'হ। কিন্তু প্ৰজননৰ নিবিড় প্ৰচেষ্টাৰ ফলত ২০২০ চনৰ ভিতৰত জনসংখ্যা প্ৰায় ২০০ টালৈ বৃদ্ধি পাইছে। 

উদ্যানখনত পোৱা চৰাইসমূহ হʼল সেউজীয়া ময়ূৰ, বনকুকুৰা, মালাবাৰৰ দাগযুক্ত ধনেশ, গঁড় ধনেশ আৰু বৰটোকোলা। ২০১০ চনলৈকে উদ্যানখনত ১৫৫টা প্ৰজাতিৰ চৰাইৰ পঞ্জীয়নভুক্ত কৰা হৈছিল, যদিও ২০১২ চনত চৰাইৰ ফটোগ্ৰাফী প্ৰতিযোগিতাৰ পিছত, এই প্ৰজাতিৰ সংখ্যা সংশোধন কৰি ১৯৬টা কৰা হয়।

### বিলুপ্ত
১৯৬০ দশকৰ মাজভাগলৈকে এই সংৰক্ষিত এলেকাত জাভাৰ বাঘো পোৱা গৈছিল।

## সংৰক্ষণ আৰু ভাবুকি
১৯২৮ চনৰ পৰা এই অঞ্চলটো সংৰক্ষিত হৈ আহিছে, ডাচ্ চিকাৰী, এ.এইচ. ল’ডেব’ৰৰ উদ্যোগত প্ৰথমবাৰৰ বাবে এই কাৰ্যটো আৰম্ভ হৈছিল। ১৯৩৭ চনত, ডাচ্ ঔপনিৱেশিক চৰকাৰে ইয়াক বন্যপ্ৰাণীৰ আশ্ৰয়স্থল হিচাপে ঘোষণা কৰে। ১৯৮০ চনত এই অঞ্চলটোক ৰাষ্ট্ৰীয় উদ্যান হিচাপে ঘোষণা কৰা হয়।

চোৰাং চিকাৰে উদ্যানখনৰ বন্যপ্ৰাণীৰ বাবে এক ডাঙৰ ভাবুকিৰ সৃষ্টি কৰিছে, বিশেষকৈ বেণ্টেঙৰ জনসংখ্যাৰ হ্ৰাস হোৱাৰ বাবে। প্ৰ'ফাউনা ইণ্ডোনেছিয়াৰ মতে, কেৱল স্থানীয় লোকেই নহয়, সামৰিক বাহিনীৰ সদস্যসকলও চোৰাং চিকাৰৰ সৈতে জড়িত হৈ আছে।

বালুৰণ ৰাষ্ট্ৰীয় উদ্যানত কমেও ৬,০০০ হেক্টৰ চাভানা দখল কৰা, কাঁইটীয়া বাবুল গছে বেণ্টেঙৰ বাবে খাদ্য বিচাৰি পোৱাটো ক্ৰমান্বয়ে কঠিন কৰি তুলিছে। ১৯৯৬ চনত, ৩২০টা বেণ্টেং আছিল আৰু ২০১৩ চনৰ তথ্য অনুসৰি বৰ্তমান মাত্ৰ ৩৫টা বেণ্টেঙহে অৱশিষ্ট আছে।

## চিত্ৰ বীথিকা

File:Amazing Baluran National Park night view.jpg|মাউণ্ট বালুৰণ
File:"Baluran" Africa van Java.jpg
File:Rusa dan Kijang - TN Baluran.jpg


## লগতে চাওক

* ইণ্ডোনেছিয়াৰ ভূগোল

## তথ্য উৎস

## বাহ্যিক সংযোগ
*
*Official site of Baluran National Park (Indonesian)

শ্ৰেণী:ইণ্ডোনেছিয়াৰ ৰাষ্ট্ৰীয় উদ্যান
শ্ৰেণী:ইণ্ডোনেছিয়াৰ সংৰক্ষিত অঞ্চল
অলিম্পিকত চীন

thumb|চীন দেশৰ পতাকা
এছিয়া মহাদেশৰ সৰ্ববৃৰত্ দেশ চীন। জনসংখ্যাৰ ফালৰ পৰা বিশ্বৰ ভিতৰতে আটাইতকৈ জনবহুল যদিও অলিম্পিক খেলত চীনৰ অংশগ্ৰহণ তুলনামূলকভাৱে শেহতীয়াকৈ হৈছে। ১৯৮৪ চনত আমেৰিকাৰ লছ এঞ্জেলছত অনুষ্ঠিত হোৱা গ্ৰীষ্মকালীন অলিম্পিক গেমছলৈ চীনৰ জনসাধাৰণে প্ৰথম সম্পূৰ্ণ এথলেটিক প্ৰতিনিধি দল প্ৰেৰণ কৰে।

২০২৪ চনলৈকে চীনে গ্ৰীষ্মকালীন অলিম্পিকত এবাৰ ১ম, চাৰিবাৰ ২য়, আৰু দুবাৰ ৩য় স্থান দখল কৰিছে। ১২খন অলিম্পিক খেলৰ সময়ছোৱাত মুঠ ৩২৫টা সোণৰ পদক, ২৫৮টা ৰূপৰ পদক আৰু ২২১টা ব্ৰঞ্জৰ পদক লাভ কৰিছে।

গ্ৰীষ্মকালীন অলিম্পিকত দেশখনৰ দ্বাদশ আৰু শীতকালীন অলিম্পিকত দ্বাদশ স্থানত অংশগ্ৰহণ কৰি চীন এছিয়া–অ’চেনিয়া অঞ্চলত সামগ্ৰিকভাৱে আটাইতকৈ সফল দেশ হিচাপে পৰিগণিত হৈছে, যাৰ ফলত ই অলিম্পিকৰ ইতিহাসত আমেৰিকা আৰু ছোভিয়েট ইউনিয়নৰ পিছতে ৩য় সফল দেশ হিচাপে পৰিগণিত হৈছে।
alt=অলিম্পিকৰ চিহ্ন|thumb|অলিম্পিকৰ চিহ্ন

## অলিম্পিকত চীনৰ পদক অনুযায়ী প্ৰদৰ্শন

### গ্ৰীষ্মকালীন অলিম্পিকত চীনৰ প্ৰদৰ্শন

### শীতকালীন অলিম্পিকত চীনৰ প্ৰদৰ্শন

শ্ৰেণী:অলিম্পিক
শ্ৰেণী:অলিম্পিকত ৰাষ্ট্ৰসমূহ
অলিম্পিকত জাপান

alt=জাপানৰ পতাকা|thumb|জাপানৰ পতাকা
১৯১২ চনত জাপানে প্ৰথমবাৰৰ বাবে অলিম্পিক গেমছত অংশগ্ৰহণ কৰিছিল, আৰু তেতিয়াৰ পৰাই প্ৰায় প্ৰতিখন খেলতে অংশগ্ৰহণ কৰি আহিছে। দ্বিতীয় বিশ্বযুদ্ধৰ পিছত ১৯৪৮ চনৰ গেমছলৈ জাপানক আমন্ত্ৰণ জনোৱা হোৱা নাছিল, আৰু ১৯৮০ চনত মস্কোত অনুষ্ঠিত হোৱা গ্ৰীষ্মকালীন অলিম্পিক জাপানে বৰ্জন কৰিছিল।  

জাপানে ১৯২০ চনত প্ৰথমবাৰৰ বাবে পদক লাভ কৰে, আৰু ১৯২৮ চনত প্ৰথম সোণৰ পদক লাভ কৰে। গ্ৰীষ্মকালীন অলিম্পিক গেমছত (শিল্প প্ৰতিযোগিতাৰ বাহিৰে) জাপানী খেলুৱৈসকলে ৫৪২টা পদক লাভ কৰিছে, য'ত জুডো, জিমনাষ্টিক, মল্লযুঁজ, আৰু সাঁতোৰত সৰ্বাধিক সোণৰ পদক লাভ কৰিছে ২০২০ চনৰ গ্ৰীষ্মকালীন অলিম্পিকৰ শেষৰ ফালে। শীতকালীন অলিম্পিক গেমছতো জাপানে ৭৬টা পদক লাভ কৰিছে । টকিঅ’ত আয়োজন কৰা
alt=অলিম্পিক খেলৰ চিহ্ন|thumb|অলিম্পিক খেলৰ চিহ্ন
২০২০ অলিম্পিকত জাপানে আটাইতকৈ ভাল প্ৰদৰ্শন কৰিছে।

১৯১১ চনত জাপানী অলিম্পিক কমিটি গঠন কৰা হয় আৰু ১৯১২ চনত স্বীকৃতি দিয়া হয়।

### গ্ৰীষ্মকালীন অলিম্পিকত জাপানৰ প্ৰদৰ্শন

### শীতকালীন অলিম্পিতক জাপানৰ প্ৰদৰ্শন

## তথ্যসূত্ৰ

শ্ৰেণী:অলিম্পিক
শ্ৰেণী:অলিম্পিকত ৰাষ্ট্ৰসমূহ
অলিম্পিকত উত্তৰ কোৰিয়া

alt=উত্তৰ কোৰিয়াৰ পতাকা|thumb|উত্তৰ কোৰিয়াৰ পতাকা
এছিয়া মহাদেশৰ অন্য়তম শক্তিশালী দেশ উত্তৰ কোৰিয়াই ১৯৬৪ চনত প্ৰথমবাৰৰ বাবে অলিম্পিক গেমছত অংশগ্ৰহণ কৰিছিল।উত্তৰ কোৰিয়াৰ বাবে ৰাষ্ট্ৰীয় অলিম্পিক কমিটি হৈছে কোৰিয়াৰ গণতান্ত্ৰিক গণৰাজ্যৰ অলিম্পিক কমিটি। এই সমিতি ১৯৫৩ চনত গঠন কৰা হৈছিল আৰু ১৯৫৭ চনত ইয়াক স্বীকৃতি দিয়া হৈছিল।

## উত্তৰ কোৰিয়াৰ অলিম্পিকৰ ইতিহাস
alt=অলিম্পিকৰ চিহ্ন|thumb|অলিম্পিক চিহ্ন
১৯৬৪ চনত অষ্ট্ৰিয়াৰ ইনছব্ৰুকত অনুষ্ঠিত হোৱা শীতকালীন অলিম্পিকত উত্তৰ কোৰিয়াই প্ৰথম বাৰৰ বাবে অলিম্পিকত অংশগ্ৰহণ কৰিছিল । তাৰ আঠ বছৰৰ পাছত ১৯৭২ চনৰ মিউনিখ অলিম্পিকত দেশখনে প্ৰথম গ্ৰীষ্মকালীন অলিম্পিক গেমছত অংশগ্ৰহণ কৰে। তেতিয়াৰ পৰাই উত্তৰ কোৰিয়াই ১৯৮৪ চনৰ গ্ৰীষ্মকালীন অলিম্পিকত ছোভিয়েট নেতৃত্বাধীন বৰ্জনত যোগদান কৰাৰ সময়ত, ১৯৮৮ চনত দক্ষিণ কোৰিয়াৰ ছিউলত অনুষ্ঠিত হোৱা গেমছ বৰ্জন কৰাৰ সময়ত আৰু ২০২০ চনত ক’ভিড-১৯ৰ উদ্বেগ প্ৰকাশ কৰি বৰ্জন কৰাৰ বাহিৰে প্ৰতিখন গ্ৰীষ্মকালীন গেমছত তেওঁলোকে অংশগ্ৰহণ কৰিছিল।

শীতকালীন গেমছত উত্তৰ কোৰিয়াৰ অংশগ্ৰহণ ক্ৰমান্বয়ে কমি আহিছে, বিগত তেৰখন খেলৰ ভিতৰত মাত্ৰ আঠখন খেলতহে উত্তৰ কোৰিয়াৰ দলে অংশগ্ৰহণ কৰিছে।

১৯৯৮-২০০৭ চনৰ ছানশ্বাইন পলিচিৰ যুগত উত্তৰ কোৰিয়া আৰু দক্ষিণ কোৰিয়াই প্ৰতীকীভাৱে ২০০০, ২০০৪ আৰু ২০০৬ চনৰ অলিম্পিকৰ একেলগে অংশগ্ৰহণ কৰিছিল যদিও পৃথকে পৃথকে প্ৰতিযোগিতাত অংশগ্ৰহণ কৰিছিল।

দক্ষিণ কোৰিয়াৰ পিয়ংচাঙত অনুষ্ঠিত ২০১৮ চনৰ শীতকালীন অলিম্পিকত পাঁচখন খেলত অংশগ্ৰহণ কৰিবলৈ উত্তৰ কোৰিয়াই ২২গৰাকী খেলুৱৈক প্ৰেৰণ কৰে। ২০০০ আৰু ২০০৪ চনৰ দৰেই উত্তৰ আৰু দক্ষিণ কোৰিয়াৰ খেলুৱৈসকলেও মুকলি অনুষ্ঠানত একেলগে সমদল উলিয়াইছিল। এটা ঐক্যবদ্ধ মহিলা আইচ হকী দলত উত্তৰ আৰু দক্ষিণ কোৰিয়া উভয়ৰে খেলুৱৈ আছিল। উত্তৰ কোৰিয়াৰ খেলুৱৈসকলে আলপাইন স্কিইং, ফিগাৰ স্কেটিং, শ্বৰ্ট ট্ৰেক স্পীড স্কেটিং আৰু ক্ৰছ কান্টি স্কিইঙতো প্ৰতিযোগিতাত অংশগ্ৰহণ কৰিছিল।[3]

২২ গৰাকী খেলুৱৈৰ সমান্তৰালকৈ উত্তৰ কোৰিয়াই ২০১৮ চনৰ খেলখনলৈ ৪০০ সমৰ্থকৰ এটা প্ৰতিনিধি দল প্ৰেৰণ কৰে। উত্তৰ কোৰিয়াৰ আনুষ্ঠানিক ৰাষ্ট্ৰপতি কিম ইয়ং-নামৰ নেতৃত্বত গঠিত এই প্ৰতিনিধি দলটোত চিয়াৰলিডাৰ, টাইকোৱাণ্ডো অনুশীলনকাৰী আৰু এটা অৰ্কেষ্ট্ৰা আছিল।.

উত্তৰ কোৰিয়াৰ খেলুৱৈসকলে মুঠ ৬৩টা পদক লাভ কৰিছে, ইয়াৰে দুটা পদক লাভ কৰিছে শীতকালীন গেমছত। কোৰিয়াৰ সফলতাত চৰকাৰী পুঁজিয়ে মুখ্য ভূমিকা পালন কৰে। অভিজাত খেলুৱৈসকলে তেওঁলোকৰ সমনীয়াৰ তুলনাত প্ৰায়ে অতি উন্নত সুবিধা আৰু বিলাসী জীৱনশৈলী উপভোগ কৰে।

২০২১ চনৰ ৬ এপ্ৰিলত উত্তৰ কোৰিয়াই ক'ভিড-১৯ৰ চিন্তাৰ বাবে ২০২০ চনৰ গ্ৰীষ্মকালীন অলিম্পিকত অংশগ্ৰহণ নকৰাৰ কথা ঘোষণা কৰে। যিহেতু অলিম্পিক চনদত সদস্যসকলৰ অংশগ্ৰহণৰ নিৰ্দেশ দিয়া হৈছে, সেয়েহে আন্তঃৰাষ্ট্ৰীয় অলিম্পিক কমিটীয়ে উত্তৰ কোৰিয়াক ২০২২ চনৰ শেষলৈকে নিজৰ কাৰ্যকলাপৰ পৰা স্থগিত ৰাখিছিল, যাৰ ফলত দেশখনে ২০২২ চনত বেইজিঙত অনুষ্ঠিত হোৱা শীতকালীন অলিম্পিকত অংশগ্ৰহণ কৰাত বাধা আৰোপ কৰিছিল।

## উত্তৰ কোৰিয়াৰ পদকৰ তালিকাঃ

### গ্ৰীষ্মকালীন খেলৰ পদকৰ তালিকা

### শীতকালীন খেলৰ পদকৰ তালিকা

## তথ্যসূত্ৰঃ

শ্ৰেণী:অলিম্পিকত ৰাষ্ট্ৰসমূহ
অলিম্পিকত হংকং

alt=হংকঙৰ পতাকা|thumb|হংকঙৰ পতাকা
১৯৫২ চনত হংকঙে প্ৰথমবাৰৰ বাবে অলিম্পিক গেমছত অংশগ্ৰহণ কৰিছিল। ১৯৯৬ চনলৈকে ই ব্ৰিটিছ উপনিবেশিক দেশ হিচাপে প্ৰতিযোগিতাত অংশগ্ৰহণ কৰিছিল। ১৯৯৭ চনত এই ভূখণ্ড হস্তান্তৰ কৰাৰ পিছত ২০০০ চনৰ পৰা বিশেষ প্ৰশাসনিক অঞ্চল (SAR) হিচাপে মৰ্যাদা লৈ "হংকং, চীন" হিচাপে প্ৰতিযোগিতাত অংশগ্ৰহণ কৰিছিল। গোটেই ইতিহাসত হংকঙে ১৯৫২ চনৰ পৰা ১৯৮০ চনৰ বাহিৰে আমেৰিকাৰ বৰ্জনৰ সমৰ্থনত প্ৰতিটো গ্ৰীষ্মকালীন অলিম্পিক গেমছত অংশগ্ৰহণ কৰি আহিছে আৰু ২০০২ চনৰ পৰা প্ৰতিটো শীতকালীন অলিম্পিক গেমছত অংশগ্ৰহণ কৰি আহিছে। 
alt=অলিম্পিকৰ চিহ্ন|thumb|অলিম্পিকৰ চিহ্ন
১৯৯৬ চনৰ গ্ৰীষ্মকালীন অলিম্পিকত হংকঙে প্ৰথমটো পদক আৰু প্ৰথমটো সোণৰ পদক, ২০২০ চনৰ গ্ৰীষ্মকালীন অলিম্পিকত দ্বিতীয়টো স্বৰ্ণ পদক আৰু ২০২৪ চনৰ গ্ৰীষ্মকালীন অলিম্পিকত তৃতীয় আৰু চতুৰ্থ স্বৰ্ণ পদক লাভ কৰে। ইয়াৰ উপৰিও ই আন আঠটা পদক লাভ কৰিছে: তিনিটা ৰূপ আৰু ৬টা ব্ৰঞ্জ। আজিলৈকে ইয়াৰ সৰ্বোত্তম প্ৰদৰ্শন (সোণৰ পদকৰ সংখ্যা অনুসৰি) ২০২৪ চনত, য’ত ই দুটা সোণ আৰু দুটা ব্ৰঞ্জৰ পদক লাভ কৰে।

## ইতিহাস
হংকঙৰ প্ৰথম অলিম্পিক খেলুৱৈ আছিল ইভন ইয়ং, যিয়ে ১৯৩৬ চনত ব্ৰিটিছ হংকঙৰ পৰিৱৰ্তে ৰিপাব্লিক অৱ চাইনা (আৰ অ’ চি)ৰ হৈ প্ৰতিযোগিতাত অংশগ্ৰহণ কৰিছিল। টাইৱান আৰু আজিৰ বেছিভাগেই সৰু সৰু দ্বীপৰ এটা গোটত সীমাবদ্ধ হৈ থকা আৰ অ’ চিয়ে বৰ্তমান চীনা টাইপেই হিচাপে প্ৰতিযোগিতাত অংশগ্ৰহণ কৰে। ১৯৫০ চনত হংকঙৰ অপেশাদাৰী ক্ৰীড়া ফেডাৰেচন আৰু অলিম্পিক কমিটি হিচাপে প্ৰতিষ্ঠা কৰা হংকঙৰ বাবে ৰাষ্ট্ৰীয় অলিম্পিক সমিতি (NOC) বৰ্তমান চীনৰ হংকঙৰ ক্ৰীড়া ফেডাৰেচন আৰু অলিম্পিক কমিটি নামেৰে জনাজাত। ১৯৫১ চনত আন্তৰ্জাতিক অলিম্পিক কমিটীয়ে (IOC) স্বীকৃতি দিয়ে আৰু তাৰ পিছত হংকঙক গ্ৰেট ব্ৰিটেইনৰ পৰা পৃথকে প্ৰতিনিধিত্ব কৰিবলৈ আৰম্ভ কৰে (যিকোনো সোণৰ পদক অনুষ্ঠানৰ বাবে হংকঙৰ ঔপনিৱেশিক পতাকা উত্তোলন কৰা হয় আৰু ব্ৰিটিছ জাতীয় সংগীত বজোৱা হয়)। 

১৯৯৭ চনত হংকংক চীনৰ পিপলছ ৰিপাব্লিক (পি আৰ চি)ৰ হাতত গতাই দিয়াৰ পিছত চীনৰ নতুন বিশেষ প্ৰশাসনিক অঞ্চল (এছ এ আৰ)ৰ বাবে এন অ চিক তেতিয়াৰ পৰাই "হংকং, চীন" নামেৰে জনাজাত। হংকঙে নিজাকৈ এন অ’ চি বজাই ৰাখে আৰু অলিম্পিকত মূল চীনৰ পৰা পৃথকে প্ৰতিনিধিত্ব কৰে। এইটো এটা দাদাৰ নীতি বুলি বুজা যায় যদিও এই ব্যাখ্যাৰ প্ৰমাণ দিয়া কোনো লিখিত নথিপত্ৰ নাই। ইয়াৰ বিপৰীতে মাকাউৰ নিজা এন অ' চিও আছে যদিও ইয়াক আই অ চিৰ দ্বাৰা স্বীকৃতি দিয়া নহয় আৰু ই কেৱল এছিয়ান গেমছৰ দৰে আঞ্চলিক খেলত মূল চীনৰ পৰা পৃথকেহে প্ৰতিযোগিতাত অংশগ্ৰহণ কৰিব পাৰে।

## হংকঙৰ পদকৰ তালিকা

## Medals by Games

### গ্ৰীষ্মকালীন খেলত লাভ কৰা পদক

### শীতকালীন খেলত লাভ কৰা পদক

## তথ্যসূত্ৰঃ

শ্ৰেণী:অলিম্পিকত ৰাষ্ট্ৰসমূহ